
KNJIGA IV,, 4. 


ZALUTALE DUŠE 


(ROMAN NAŠIH DANA).. 


: IX. 
ok je cvijeće, koje je kitilo ukusno prostrti 
stol u prostorijama ćtablissemnta za ras- 
košne svadbe, sve više venulo, postajahu 
svatovi sve življi, Žamor dove nadglasao 
je šum Ilice, što se stišava s rastućom noću, 

Na čelu stola sjeđahu mladenci: Blaženka, kra- 
sna i sretna pod bijelim mirtinim ukrasom i Ivo, 
koji nije mogao sakriti nježnosti prema svojoj mla- 
doj ženi, Do mladenaca sjeđahu Cerljenovi, (ujak 
zažarenih obraza, tetke, dvije stare gospođe, koje 
ne zaboraviše svoju otmjenost, i majka Blaženkina, 
starica čudna izgleda i priprostih kretnja, Dalje se 
ređahu kumovi i djeveri: profesor Deržić, poznati 
akademik s ostarjelom suprugom, koja se vladaše 
kao prpošna djevojčica, vladin tajnik Vičić sa že- 
nom, Ivinom daljom rodicom, direktor Centraln» 
Balkanske Banke, stari kicoš Fritsch, s ljubomor- 
nom gospođom i major Zabreščak, Ivin bojni drug. 
Oko donjega stola skupila se mladež: dvije Blažen- 
kine djeveruše, vesele djevojke, njena prijateljica 
iz banke, koju zabavljaše nježni, plavokosi slikar 
Fran Neven, i ozbiljni, mladi liječnik Orel, Ivin 
školski drug. Na dnu stola zbijaše šale sudski pri- 
stav Vinko Palčić, postariji momak makazna iz- 
gleda, čuveni šaljivac, Ali mu šala bijaše katkad 
gorka, 

Bili su izrečeni govori mladencima, kumovima, 
rođacima, Netko je nazdravio i samomu Palčiću 
kao budućem mladoženji. On je šaljivo zahvalio i 
kao dobar pjevač završio poznatom pjesmicom tih 
dana: 

»Dobijemo bez novaca 
Djevojačkih poljubaca; 
Pa zašto da se ženimo?« 


Poslužnici nošahu jela, slastice, pića, što su se 
otvarala uz prasak čepova i gozba u radosnom su- 
glasju tako raznolikog društva postajaše sve buč- 
nija. Ustavši s vitkom kupom pjenušca u desnici 


Ivo je zahvalio za pozdrave i čestitke izražene 
njemu i njegovoj ženi. Bio je ozbiljan i iskren. Tra- 
žeći po svom običaju dublji smisao svog životnog 
razvitka, on je, nastavljajući misao akademika TJer- 
žića, rekao s punim uvjerenjem: 

»Da, nalazimo se doista u doba teške društvene . 
krize, Razorili smo stare ideale i nemamo više šta 
da ljubimo, U sveopćem duševnom rasulu ne vidi- 
mo više razumnog cilja, Vratimo se stoga k vječnom 
domaćem ognjištu; natrag k obitelji, odakle je sve 
niklol« 

Nije opzio tužni osmijeh liječnika, svoga ding 

Pa dok su se tanahnim zvekom kucale čaše, za- 
pjeva mladež gromku napitnicu. Iskapivši punu 
čašu primijeti Palčić: . 

->Eto, tako je to! Koliko sam već čaša ispraznio 
u tuđim svatovima!« 

»Ženite se, gospodine pristavel« 

»Dajte, da i drugi piju u vašim svatovima!« 

On se lukavo nasmija i reče: 

»He, he, moje dame! Mislite li, da ću se ja ženiti 
za druge?« 

No u općoj veselosti nitko nije opazio dvoličnost 
njegovih riječi, Ivo se obratio svojoj punici i ona 
mu ispriča neke zgode iz Blaženkine prošlosti, koje 
su ga dirnule, Ugledao je nju, dražesnu, malu dje- 
vojčicu, kako hrli s velikim psom Gromom preko 
cvjetnih polja, luta šumom i gubi se tražeći ono, 
čega nigdje nema, Zatim postaje samovoljna, ohola, 
divlja, prezire svoje vršnjakinje i bije se s dječa- 
cima, U školi dobiva prve nagrade, premda nikada 
ne uči, i u dječjem kazalištu glumi ulogu ljubavnice 
tako vješto, da mami suze na oči, Postaje zatim 
zamišljena, smetena, čudna djevojka, koja zadaje 
majci puno jada i polazi u svijet, odjevena onom 
istom djevojačkom haljinom, njemu ususret. Tri 
je godine lutala ,dok ga nije našla. ' 

. U glazbenoj dvorani zaigra klavir, i Palčić za- 
pjeva krasnim, visokim glasom ljubavnu pjesmu: 
Čežnja obuze svatove, staro i mlado, Djevojke obra- 

tiše svoje oči mladom doktoru Orelu, no on nije 
mario za žene. Bio je jedan od onih izvrsnih spe- 
dijaliste, koji se žrtvuju svome zvanju, Bljesnu 
plavi azur slikarovih očiju, a žena se akademikova 
počela vrpoljiti i otvoreno smješkati majoru Zabreš- 
čaku, koji joj kavalirski uzvraćaše smijeh, Pa dok 
je u čarobnoj kadenciji pjevač završio svoj pijev, 
stao je i direktor Fritsch nešto šaputati mlađahnoj 
svojoj susjedi nastojeći, da to ne opazi njegova žena, 

Odjeknu zatim zvučni valcer i djevojke poskočiše 
da plešu. Mladenci započeše ples i doskora se 
glazbena dvorana ispuni parovima, koji su plesali, 
Čak i starci dođoše pogledati radost, i major Za- 
breščak živo zapleše s ostarjelom djevojčicom, su- 
prugom akademika, koji se smješkaše punoj čaši, 
što ju je ponio sa sobom, Ivo i Blaženka radosno 
se predaše ritmu glazbe, Ona je oborila divnu svoju 
$lavu s mirtinim ukrasom gotovo na njegove grudi, 
dok ju je on obujmivši vodio kroz metež, Bijahu 
najljepši par, Začas šanu ona zažarena: 

»Sjednimo časak!« 

“ »Zar si već umorna?« — upita on, 

»Malo«, 

Priđoše k divanu i Blaženka sjede uz ženu aka- 
demikovu, koju stojeći zabavljaše major, 

»Zar ste i vi umorni? — upita ih stara dama, — 
Mislila sam, da moj umor dolazi od starosti«, 

»Ne, gospođo! — osmjehnu se Ivo. — Svi smo 
mi nažalost slabi, umorni ljudi«, 

»No pogledajte našega majora! Na njemu se ni- 
sta ne opaža, To je junak!« 

»Eh, on je stari ratnik! — usklikne Ivo i obrati 
se majoru, koji se ljubezno smiješio. — Sjećaš se, 
kako smo plesali na bojnom polju?« 

: »Ali tamo su dame bile vrlo hladne«, 

»Zar su i dame bile s vama?« 

»Da, gospo! Jedna nam se uvijek kje». 

»Oh, drznica! koja je to bila?« 

I major šanu: 

»Smrt«, : . 

Stara žena prigušeno krikne i pođe rupčićem 
znojnim čelom, Zatim se zagleda zacaklenim po- 
gledom u junaka i reče molećim glasom: 

»Zaplešimo, majore! Zaplešimo! — Ja ne ću biti 
hladna, — Ah, zaplešimol« 

1 oni se izgubiše u šarenom vrtlogu, 

Nastavi se strasni shimmy i dvorana se ispuni 
otužnom čežnjom glazbe i šaptom zaigranih parova. 
Djeveri zamoliše Blaženku za ples i ona zaplesa 
redom sa svima, I Ivo je plesao mijenjajući plesa- 
čice, dok se u narodnom kolu opet ne nađe uz svoju 
ženu. Ona je bila opet umorna i oni prošetaše pro- 
storijama, Na zakritoj verandi nađoše Cerljenove 
s Vičićevima, koji su se uz otvorena vrata svježili 


\ 


mirisnim proljetnim uzdahom.  Dosađivahu se. 
Tetka reče: 

»Sjednite k nama, mladenci !« 

Sjedoše. Ujak zapita: 

»Ne ćete li na počinak? Prošla je ponoć«, 


»Ne, ujače, — smete se Blaženka, — Izdržat 
ćemo do konca, Voz i onako kreće rano«, 
»Zar rano već putujete?« — zapita Vičička, 


»Da, Nije nam daleko, U Drežniku ćemo se od- 
moriti«, 

»Ah, Drežnik! — uzdahnu stara tetka, — Kako 
je to bilo davno! Pola stoljeća! Tvoja baba, moja 
sestra, bila je još u životu, a ja sam bila još dje- 
vojka, Provela sam ondje lijepe dane«, 

Ganuta odvrati Blaženka: 

»A_ ja ću ondje, tetko, provesti svoje najljepše 
dane«, ' 

»Mila mojal« 

I mlada žena pade dirnuta starici na gruđi, 

Pročavrljaše neko vrijeme ,zatim odoše u bla- 
$ovaonicu, popiše razrijeđena vina i sjedoše za- 
jedno u kutu na široki naslonjač, 

»Hoćeš li izdržati, ljubavi?« — upita on. 

Ona odvrati milo: 

- »Hoću, Prošao me je umor«, 

»Sutra bit ćemo samo svoji«, 

»Ivol Ivol« 

»Sutra se počinje život«, 

Ona se zamisli i odgovori: 

»Ne, mili! Život se počeo onoga dana, kad smo 
se susreli, Još prije! Čini mi se, da sam od uvijek 
živjela za tebe, mislila o tebi Šezmnih za tobom ,, .« 

»Divna mojal« 

»Da, ti si bio jedini, koga sam ljubila, Na prvi 
sam te pogled prepoznala i odmah poželjela, da me 
ljubiš, da budem tvojom, Od toga sam časa na- 
pregnula sve svoje sile, da to omogućim, Koliko 
sam trpjela! Pa ipak sam te skoro izgubila«,: 

On je zanesen potražio njene oči, njenu ruku. 
Privinu je zatim k sebi i poljubi dugim, opojnim 
poljubom, U svom ljubavnom zanosu nisu ni opazili, 
da je u blagovaonicu stupio direktor Fritsch, a za 
njim niegova žena. On si brisaše znoj sa čela, dok 
ga je ona mjerila bijesnim pogledima, Govoraše 
gnjevno: 

»Nisam li ti zabranila da plešeš? A4 ti dakako 
odmah poludio za mladim djevojkama, Nije li te 
stid, ti stara budalo?« 

»Ali Amalijo! Amalijol« 

I on se plašljivo ogleda, ne sluša li tko, Zatim 
iščeznu kroz zavjese, a za njim poput sjene nestade 
i njegove žene, Ivo se i Blaženka smeteno nasmi: 
jaše, Iz dvorane dopiraše opet glazba i plesni šum, 
Visoki glas Palčićev kliktaše: 

»Veselo, svatovi! Veselo! Juhl« 

No oni se osjećahu nevoljko u zaigranom tom 
društvu, koje im postade ravnodušno. Težili su, da 
budu sami, Oholo oni su pomišljali; 

»Ljubit ćemo se kaošto se još nitko nije ljubio 
na zemljil« 


X, 


Istom u vozu nađoše se sami, No tu nadvladana 
ritmičkim pojanjem kolesa u zori, krasnoj proljet- 
noj zori sred polja, gajeva, šuma i naselja, što 
bježahu glasno odjekujući, Blaženka je usnula, Ivo 
je gledaše divnu, malo blijedu, puštenih vjeđa, klo- 
nulu na kožni naslon, Prihvativši malene njene bi- 
jele ruke, na kojima sjaše zlatni vjenčani prsten 
on ih je ljubio, Ona se buđaše na svakoj postaji, 
otvaraše vjeđe, kazaše predivne, sanene crne oči, 
sretno se smješkaše i pitaše: 

»Jesmo li stigli, Ivo?« 

»Ne mila! Još dvije stanice«, 

I ona bi opet usnula, Doskora se tr&gnu na laki 
njegov dodir, 

»Ustaj, Blaženko! Stigli smo«, 

Doista se ustavljaše voz, On joj pomože obući 
lagani plašt i uze stvari, što ih poniješe sa sobom, 
Izišavši ugleda Blaženka malenu stanicu sred jed- 
nolične, puste ravnice i malo se razočara. U taj čas 
javi se kočijaš i oni veselo sjedoše u prastaru ko- 
čiju, Na drumu ugleda Blaženka daleku panoramu 
Plješevice i Okića. No tada je opet zaspala, 

Probudi je žestoko naginjanje kočije, što se spu- 
štala strmim, jarugavim putom, Nađe se sred jedva 
prozelenjele šume i zapita: 

»Gdje smo? Ivo! Gdje smo?« 

On odvrati smiješeći se njenoj sanenoj smete- 
nosti: 

»Za pet časaka bit ćemo u Drežniku, Jesi li do- 
bro spavala?« 

Ona porumenje i odvrati: 

»Oh, da! Tako sam umorna!« 

Šuma bivaše sve rjeđa i doskora se začuše pti- 
čice, što pjevahu na rubu, Kočija izađe iz uvale, 
okrenu prema dolu i Blaženka ugleda opet Okić, 
Ugleda veliki polukrug Plješevice sa sedam vrhova, 
koje milovaše sunce, Ne njenom obronku ugleda 
crkvu, što izviravaše iz zelenila i dalje, na strmoj 
kamenitoj hridi, Okić-grad, ponosan, tvrd i star, 
Nizinom u svijetlo plavetnoj magli prostirahu se 
šume, Zatim joj se pokaže dolina Okićnice, uska. 
ravna, travnata, Sjajući od rose budile su se bujne 
livade, kojima se ovdje ondje dizaše po koje sliko- 
vito drvo, Vijugavim koritom potoka srebrilo se 
vrblje. Bregovima u svijetlom  zelenilu proljeća 

uspinjale se opet šume, ' 

No tada ona zadrhta, Nad livadama na malom 
brežuljku, kojim u najbujnijem cvatu cvjetahu 
voćke, ugleda među tamnim zelenilom jela, omo- 
tika i smreka bijeli dvor. Sva čar proljeća, što je 
tako bogato zaodjela i sjenokoše i vrt, stari voć- 
njak i gaj, vinograd, raznobojne nasade, cvjetne 
prolaze, pa i samu kuću, zanese toliko Blaženku, 
te je naslutila, da joj se ostvaruje san njene mla: 
dosti: čarobni dvor ljubavnika u samotnoj zabiti 
gorskoj, Naglim pogledom obašla je ona svu dolinu, 
Nigdje ne bijaše nikakove druge kuće, Svuda se 
prostirahu rosne sjenokoše, obdijelane kosine, šume, 
Nigdje nije vidjela ni žive duše, Tada je saznala, da 
je to zaista Drežnik, . 

»Ivo, — klicaše suznih očiju — kako je tu 
krasnol« . 

On joj je sretan milovao kosu. 

Pređoše drveni most, prevališe dolinicu i počeše 
se uspinjati. Prođoše živu ogradu i zavojitim drvo- 
redom lipa uđoše u dvorište, Ustaviše se pod viso- 
kim, stoljetnim jablanom, Izvukavši se iz svoje 
kućice zalaja gromko pas, zakokodakaše kokoši, 
zagakaše patke, Sve se uskomeša, pa i tele šara- 
sto, što se potrkivaše dvorištem, stade i zabulji 
se začuđeno u njih, Dotrčaše dvije djevojke, mom- 
čić i smeteni pozdraviše: 

»Dobro došli! U dobar čas!« 

Odvratiše pozdrav, radosno se nasmijaše, da- 
doše stvari i krenuše u kuću pošljunčenim putom 
između rascvatenog grmlja, prolistalog ukrasnog 
drveća, raznobojnih cvjetnih lijeha, Zadivljena raz« 
ledavaše se Blaženka, Oko nje krijahu u svojoj 
sjeni skupine jela stolove, stolčiće, klupe od bije- 
log, brezovog drva. Glatko ošišana trava kazaše 
slikovite šimširove likove, kojim vijugahu puteljci. 
Presvođeni prolazi ruža povijuša, vinjaga, patu- 
ljasta voća vođahu k sjenicama. Gdjegdje stajaš. 
i po koji kip: starac patuljak, lijepa pastirica, go- 
lema crvena gljiva, satir, Ruže, hiljade divnih dje- 
dovih ruža, otvarahu prve svoje pupolie, Kuća bi- 
jaše jednostavna, bijela, stara jednokatnica bez 
ukrasa, Gusti bršljan obavijaše veći dio zidova 1 
krova, dok su se debele žile glicinija popele nad 
ulaz puštajući plavetno svoje cvjetno grožđe, U 
udupku prizemlja stajaše pod zvjezdanim nebom 
Djevica sklopljenih ruku, 

Popeše se drvenim stubištem u Prvi kat, gdje bi- 
jahu odaje, Razgledaše predvorje, »palaču« u sve- 
čanom, starinskom sjaju, zatim crvenu, plavu odaju 
i njenu raskošnu spavaonicu, Sve bijaše blještavo, 
kićeno, živo, sve se radovaše, sve prosijevaše no- 
vom mladošću iza tolikih godina mrtvila, Kroz 
otvorene prozore vidjele su se u čarobnoj perspek- 
tivi šume, livade, rascvjetali raj djedova voćnjaka, 

vrt u šarenoj svojoj dražesti i kroz rijetko granje 
nad plavom sjenom gorja Okić, ohol, star i tvrd, 
Iz šuma dopiraše pijev ptica, iz vrta zujanje pčela, 
iz dvorišta veseli žagor živadi, Nikakav tuđi glas 
ne narušavaše ljupki ovaj mir, I sunce, raskošno 
proljetno sunce, sjaše, 

Blaženka ne nalažaše riječi, da izrazi svoj ushit. 
Prošao ju je sav umor, Zanesena htijaše sve vidjeti, 
sve saznati,  Razgledavaše pokuće, pobijedjele 
slike, požutjele albume. Izišavši jurijaše vrtom, 
voćnjakom, poljem. U dvorištu nađe neopisivu ra- 
dost, Ugleda dvanaest pačića, nezgrapnih, žutka- 
stih, pahuljastih, jogunasto tele, koje joj se nije 
dalo pomilovati, golemog, oholog pijetla, neprispo- 
dobivog pjevača sjajnoga perja, psa Šarova, koji 
je sumnjivo njuškaše, 

»To je Drežnik! — šaptaše, — Hiljadu put je 
ljepši nego što sam zamišljala«. 

Iza ručka ona nije legla; htjela je da obiđe ci- 

jeli Drežnik, I redom otkrivahu joj se nova čudesa: 
duboki zidani zdenac, staja, trbušasti hambar, $a- 
reni pčelinjak, zapušteni golubinjak u obliku sre- 
dovječna dvorca, Ivin dječji vrtić, gnijezda lasta- 
vičja na gredi strehe, Bila je krasna u svom ushitu 
i Ivo 'joj s ganućem pričaše historiju svake pojedine 
stvari, 
»Eto, — govoraše — ove je ruže njegovao moj 
djed; ovdje ga je ujela guja. Ovo patuljasto voće 
zasadila je moja majka odmah po mom porodu, da 
zajedno rastemo i umremo, Ovo j je plemićko stablo 
Sabljaka, njihov grb«. 

Kod poblijedjela ovalna portreta, koji se Bla- 
ženki veoma svidio, reče: 

»Ovo je divna pratetka Julija, što je umrla ovdje 
zapuštena kao slomljeni cvijetak«, 

» Pričaj , Ivo! Pričaj I« 

I sjevši zajedno na ovetšali svileni naslonjač on 
ispriča staru bajku punu čežnje, punu groze, 

»Čekam te, a ti ne dolaziš. Ginem za tobom u 
samoći ovih gora, no tebe nema, Lutam šumama, 
noću tumaram rosnim poljem, pitam zvijezde za 
te, no i one smiješe se mom bolu i šute«, 

Tada su je našli s kitom poljskoća cvijeća — 
mrtvu, 

Blaženku su oblile suze, Koliko ona sve to ljub- 
ljaše! I Drežnik i njegovu prošlost i Ivu i njegovu 
budućnost! Nikad ona nije vjerovala u toliku lju- 
bav; nikad se nije nadala tolikoj sreći, 


U veče sve se stišalo. Svjetlucava maglica obavi | 


dolinu. Kroz igličasto granje smreka planu mjesec, 
Solem, crven, pun, Neznano neko cvijeće pusti 
opojni miris 1 oni legoše u starim zoditeljekim po- 
steljama, . 

»Kakav mir! Mat Kakav mir!« 


No tada se ona najednoć sitno osmjehnu i šanu: 

»Čuješ? — Slavuj! Slavuj!« 

Doista pjevaše u rascvjetalu busu slavuj, Iz 
voćnjaka javljaše mu se drugi, iz gaja treći; na tubu 
šume ćurlikaše četvrti, peti, šesti, Svuda se razlije- 
Saše divna pjesma ljubavi, I s visoka smješkahu se 
zvijezde, 

* 

Svaki im dan pokazivaše nove ljepote. Nikad, 
rikad oni nisu ni slutili, da ljubav krije toliko bo- 
Satstvo. Mladi, krasni, obijesni u svojoj sreći oni 
su klikćući trčali rosnim livadama, sakrivali se u 
srebroliku grmlju brbljava potoka, lutali zagrljeni 
šumom, ležali u mirisnoj travi, Čitahu kadšto za- 
jedno ljubavni roman, što ga poniješe iz Zagreba. 
novine, časopise, što ih primahu poštom. Činjahu 
kraće izlete, a predveče o pozdravljenju sjedaše 
ona uz klavir, otvoraše kajde, dok je on ugađao 
stare gusle, Zaigrahu tada zvučno, punih tonova, 
pjevajući, 

Za raskošno spremljenim stolićem, okićenim kao 
za najrjeđu slavu, slavljahu oni bučno :gozbu svoje 
ljubavi, Kucahu se tankim kupama punim svjetlu- 
cevog, mirisnog soka, ispijahu, spravljahu lude 
šele, zadirkivahu se milujući, dok se mije javila 
strast, mila, nježna, neodoljiva, Tada na plavetnoj 
mjesečini u mirisnom njenom logu on je razodije- 
vaše željan da je ljubi svu, svaki njen dijelak, 
svaku njenu draž. Ona mu se omamljena sladobol- 
nim čuđenjem puštaše, I zora ih buđaše na novu, 
svijetlu ljubav, ' 

Da li se itko ikada toliko ljubio na zemlji? Da 
ti se itko predavao tako potpuno, tako duboko, tako 
obilno? Da li su čije duše, tjelesa, srca bila toliko 


jedna? Ohola ih misao nadahnjivaše: zašli su u zača- 


rene krajeve, kojim još nije pošla stopa čovječja, 
I opet stojeći kao davno vrh rascvatena_ djedova 
voćnjaka, držeći nju u naručju, on začu prastare 
zavodljive riječi: 

»Cio svijet je tvoj! 

Na Spasovo spremiše se u crkvu. Ona ponese 
kitu najljepših ruža za obiteljski grob, Usput u 
selu povrh Drežnika pohodiše kuma, koji ih dočeka 
starodrevnim običajem, Okusiše njegov hljebac i 
ispiše čašicu šljivovice, Vijugavim putom preko bre- 
Sova okićkih koračahu oni motreći k suncu nagnute 
vinograde s trulim klijetima, naselja, gajeve, šume. 
Okić-grad postajaše sve jasniji, bliži, viši ,Pod njim 
među okruglim krošnjama lipa pokazivaše se kat- 
kad crkva, Majka Božja Okićka, Razgledaše vino- 
grad Vicebanjščak i s vrha ukaže im: se u daljini 
Zagreb, dvostruka bijela crta sa dva tornja. Začuše 
zvona, pohitiše i zadihani uspeše se na hrbat, -oda- 
kle im puče vidik na ravnicu Save i Kupe, 

Pred crkvom, okićenom narodnom trobojkom, 
stajaše već svečano muštvo, Bijaše crkveno slavlje, 
pa se skupilo ljudi sa svih strana okićkih: žilavih 
Sorštaka i snažnih doljana u narodnom ruhu. U 
snježnoj bjelini isticahu se živo kićeni njihovi pr- 
šnjaci, u jednih plavi, u drugih crveni, crni klobuci 
uska oboda i blještavo navoštene čizme, Među nji- 
ma stajaše u gradskom odijelu po koji Amerikanac, 
vojnik kraljeve garde, starac u otrcanoj plemićkoj 
surki za rug mladeži, po koji đak. Podalje dizahu 
buku mladići, momci garavi, koji jedva čekahu da 
povedu kolo, pa red malašne djece, što polažahu 
školu. U posebnom skupu stajahu žene u slikovitoj 
nošnji, Sve bijahu bijele u brižno vezenom i nabra- 
nom ruhu, Na vez im bijaše raznolik, Kupile se tu 
žene iz Tržića, Drežničkog sela, Purgarije, čiji vez 
bijaše crven, Dalje isticahu se žene iz ravnice Zden- 
čine, Rakovpotoka, Horvata, koje nose preko ušiju 
zalizane i razdijeljene kose; njihova boja bijaše 


plava, Ali najljepše bijahu žene s gora: iz Sv, Jane, | 


Plješevice, Klaka. Bijahu sasvim bijele kao golu- 
bice, Do njih su se kočile krasne Rudarke s gizda- 
vim podsnašcima, što nose na sebi sve boje sunca, 
i djevojke iz Konjščice, koje su tako tanke, da ih 
se može prstima obujmiti oko pasa. Dalje stajahu 
žene iz Sv, Martina u dražesno išaranim čizmica- 
ma, zatim žene iz Pisarovine, Jastrebarskog i i Kup- 
čine, koje imaju na glavi šarene peče te izgledaju 
da su rogate i djevojke iz bogatog Repišća, koje 
nose na grudima zlato, a u grudima zlatno srce. 
Djevojke pustiše pletenice, okićene raznobojnim 
trakama i vezicama od srme, dok žene skupiše svoju 
kosu u šarenim poculicama, Oko vrata prebaciše 
klistave kralježe i sitne nizove dragulja. dok im na 
S$rudima sjehu dražesne grivne, a o pasu blještavi 
pasovi, Svaka imaše u rukama složeni rupčić, moli- 
tvenik, ružu, cvijetak. I miris bosioka vijaše mno- 
štvom. 

Na zaravanku pod brdom smjestiše se pečenjari, 
medičari i licitari sa šarenim svojim šatorima, to- 
čioci sa zelenim sjenicama, Putom sjeđahu nakazni 
prosjaci, koji uz gusle jadahu u sav glas. 


Prasnuše mužari, skladno odjekujući zazvonjaše 
zvona i oni zađoše među mnoštvo, kojim se mije- 
šaše stoglavi žamor, Prepoznaše ih muškarci i ski- 
nuše klobuke, Ženama, djevojkama, djecom prođe 
zaneseni šapat: 

»Gospa drežnička! Gospa drežnička « 

* Učini im se prolaz sred šarena, živa mnoštva 1 
svi pogledi padoše na njih, 

* A gospa drežnička koracaše milo se smiješeći 
mlada, krasna, čarobna u svilenoj svojoj haljini, 
široku šeširu s visokim nojevim perom, s nizom bi- 
sera oko vrata, kitom najljepših drežničkih ruža u 
ruci, oslonjena o svoga muža, Divna je bila Blažen- 
ka! Sred žena, koje je ljubezno gledahu, pomiluje 
ona plavokosog mališana, što se držaše za skut 
mlade svoje majke, To bijaše Jagoda. Mlade se 
žene pozdrave i Blaženka reče: 

»Drag dječačići To je vaš sin?« 

»Jest, gospo! Moj sin Pavad«, 

»Koliko mu je godina?« 

»Skoro bit će mu tri. Kako vam se, gospo, etida 
pod Okićem?« 

»Ovdje je prekrasno, Kako vi? Živite li dobro?« 

»Hvala Bogu, dobro!« 


»Živite li skladno s mužem? — Ljubite li se?« 
»O da! — nasmjehnu se krasna žena, — Mi se 
vrlo — poštujemo«, 


Odoše zatim dalje, staviše ruže na obiteljski 
grob, razgledaše se časak, prekrstiše i uđoše u 
crkvu. Uslužno učini im se put i oni sjedoše u vla- 
stitu, obiteljsku klupu, lijevo od oltara Majke 
Božje Okićke, čije je srce probodeno sa sedam ma- 
čeva, Zazvonje zvonce i u svečanu ruhu uđoše dje- 
čaci i svećenici, Zabruje orgulje i sav puk zapjeva: 


»Slava Bogu u visini, 
A mir ljudem na zemlji«, 


Nešta visoko, silno, sveto prože njihove grudi. 
Zar imaše nešta više ad njihove ljubavi? 


Lav Lović. 
(Nastavit će se), 


PRIČA O ZEMLJI KRAJ MORA 


emlja cvijeća, Zemlja sunca, Čuva iju sveto 
brdo, što ogledava svoj gordi lik u modrome 
moru, Na njemu žive vile, I narod u zemlji cvijeća 
govori jezikom Slave. Al dodjoše Oni s pre- 
komorskih strana i u toj zemlji sunca traže. kosture 


drevne i svoje fate, kojih nema, i vesele se ka- 
menim lavovima, što ih zeman drobi, Vilinske pje- 
sme ne čuju i ne vide kipan narod, što priča o 
Perunu i Ladi i o Divić gradu, Došljaci su gluhi i 


slijepi kod zdravih očiju, a staze im osvjetljuje Laž, 


Rikard Katalinić Jeretov, 

I. i 
a obali potoka, nedaleko jedne stare 
slavonske hrastove šume, sjedjela je 
jednoga proljetnoga dana mlada dje- 
vojka priplećući narodnu mušku košulju, 

Premda je bila u svom poslu vrlo vješta i u ci- 
jelom selu poznata kao najbolja radenica u vezenju 
i pripletanju, upak joj ovo jutro nije posao napre- 
dovao kao dosada, 

Nekoliko puta pokvarila je priplet, a onda ga 
opet popravljala; ostavljala ga i opet uzimala. 
dok ga nije napokon ljutito bacila od sebe, navo- 
ravši čelo sitnim navorima, 

Sunce je već visoko šetalo po svodu nebeskom, 
već je nestalo jake proljetne rose; radnici na polju 
i kosci u livadama već su poslije doručka i drugi 
put brisali krupne kapljice znoja, što se od napor: 
noga posla pohvatahu po licu i rukama, Blago na 
pašnjacima već je tražilo hlada griskajući tek tu i 
tamo, — kad se Kata Čilićeva, sjedeći na obali po- 
toka, trgla iz svojih misli, 

Naglo je ustala obazirući se desno i lijevo, pa 
opazizvši svoje blago, gdje — u hladu stare šume — 
preživa, pođe prema šumi, 

Lagahna narodna odjeća nije mogla da sakrije 
sve odlike njezinoga tijela, koje se pri svakom ko- 
raku jasno isticahu, Puni bokovi, ovisok stas i razvi- 
jene grudi odavahu doduše već zrelu i razvijenu 
djevojku, no djevičanski pogled njezinih crnih očiju, 
nježna put okrugljastoga lica i rumenih obraza ja- 
sno kazivahu, da joj nema više od sedamnaest 
godina, 

Kad je došla do šume, sjedne u hlad, položi svoj 
priplet u krilo 4 zagleda se u nj. Na čelu vidjelo 
joj se još nekoliko navora, a po onom ukočenom 
pogledu i sjetnom licu, mogao je vidjeti i lošiji po- 
znavalac čovječje duše, da nešto jest, što je uzne- 
mirilo tu nježnu djevojačku dušu; da jest nešto, 
što je otjeralo onu mladenačku bezbrigu, veselje i 
pustopašnost — po čemu mladost baš i jest — 
mladost, 

Kata je sjedjela i gledala u priplet, ali ga uistinu 
nije vidjela,.,, Sve njezine misli, svi njezini osje- 
ćaji bili su na protivnoj strani šume, otkuda je 
dopirao jetki glas oštre pile i jaki udarci teške sje- 
kire; otkuda je kroz šumu odjekivalo najedamput 
po više ne baš ugodnih glasova ljudi vozača, koji su, 
puckajući bićem i mašući njim visoko po uzduhu, 
vikali na svoje konje; otkuda je neugodnno škri- 
panje kola pod teškim stoljetnim slavonskim hra- 
stovima poput đavolskog smijeha odjekivalo kroz 


šumu, Njezine misli bile su tamo, gdje se žestoko 
radilo ne žaleći ni sebe, ni konje, ni oruđe, gdje su 
ljudske sile izvršivale snagu tvorničkih strojeva, 
ne hi li se zaradilo što više novaca, 

Tamo su bile sve Katine misli, svi njezini osje- 
ćaji; tamo je bila cijela duša njezina, ali nije ipak 
vidjela nijednoga od stotine zaposlenih ljudi, nije 
čula vike vozača, nije vidjela niti jedan hrsat, što 
se uz silnu lomljavu rušio, da ga za nekoliko dana 
odvezu iz Slavonije u — tuđinu. 

Njezina duša tražila je Johana Blaulichta, nad- 
glednika i poslovođu šumskih radnika, da ga povede 
k njoj — Kati, koja ga je čekala jakom žudnjom, 
ali i nekakvim strahom . ,, a taj strah nije mogla — 
uza sve nastojanje — niti sama pred sobom da 
sakrije, 

Kad je već i podne prošlo, a Johan još došao 
nije, postala je Kata nemirna i uzrujana i baš kad 
je već htjela da ustane i da pođe prema onom kra-. 
ju šume, gdje su ljudi radili, stvori se pred njom 
crnomanjast, krupan momak noseći preko ruke 
sjekiru, 

Kad je Kata vidjela momka, silno se začudi, U 
Prvi mah nije mogla, niti je znala išta progovoriti. 
Sjedila je kao okamenjena i tek onda, kad joj je 
momak nazvao Boga, sabere se Kata i čudeći se 
izusti dosta tiho: »Ti Tunja!?« 

— Ja, dal — Odgovori on, pa položivši sjekiru 
na zemlju spusti se uz nju. 

— Pa otkuda ti sada ovamo? 

— Pa eto, vidiš! Došao sam! — Odgovori on ne 
skidajući svojih očiju s Kate, 

— Ali znam, da si od zore mahao kosom, pa bi 
trebalo, da se sada malo odmoriš, 

— He, Kato, ima nešto, što je mnogo jače od 
umora, a to je i mene dotjeralo ovamo, 

— To ne razumijem! 

— Znam, da ne razumiješ, jer ne osjećaš.., 

— Za ime Božje, Tunja?! 

— Pravo da ti kažem, ni sam ne razumijem! 
Osjećam samo nešto tu u grudima, To me pali, guši, 
— peče i boli; to mi mira ne da ni danju, ni noću; 
to me je i dotjeralo ovamo ...., No jer vidim, da 
nije istina, što se pripovijeda po selu, ne osjećam 
više nikakve boli... a teret, što sam ga dosada no- 
sio, pretvorio se u još veću ljubav, 

— Ti me dakle okrivljuješ..., 

— Ne ja! Ja te ne okrivljujem! — Okrivljuje 
te svijet! 

— Ti dakle više vjeruješ svijetu, nego meni. 
Znaš, da je svijet opak,,., pa će reći i ono, što 

nije,., Taj čas osjeti, kako joj cijelim tijelom po- 
tresla neka slaba studen, Plaho se ogleda desno i 
lijevo bojeći se, da ne bi Johan baš sada došao, 

— Ne, Kato! — Nakašlja se Tunja, — Da ti 
pravo kažem, čuo sam već od više njih, da ti ašiku- 
ješ s onim »Nimcom«, Johanom, — — — ali nije- 
sam vjerovao. 

Sinoć pođoh k tebi i odlučih, da ću ti sve reći, 
što sam dotada čuo, no pred svojom kućom dočeka 
me bab' Pola, koja mi reče, da sam lud, što se da- 
dem varati od tebe, Još mi reče, da se ti ovdje 
sastaješ svaki dan s Johanom, pa ako želim, da se 
mogu o tom uvjeriti, ako u podne dođem ovamo... 
zato sam eto i došao, 

Da sam ga uistinu našao ovdje, — tako mi sv, 
Rožarije s našega velikog oltara — jedan od nas 
dvojice ne bi živ ostao, 

Ah, Tunja, kakav si, — uzdahne Kata blijeda 
kao vosak, a dvije krupne suze kanu joj u krilo. 

— Ne, nijesam zao! Svijet je kriv, što sam takav 

. Ali ipak — dobro je, što sam ovamo došao, 
Sada znam, da svijet ne govori istinu, a naša lju- 
bav bit će odsada jačaičvršća..., 

Još kratko vrijeme ostao je Tunja uz Katu, a 
onda ode pjevajući kroz šumu, 

Pol sata iza Tunjina odlaska, došao je Johan, 
Bio je to visok neženja oko trideset godina, Odjeća 
»šimi« kroja pokrivala je slabo razvijeno tijelo. 
Ruke i noge bile su mu nekako neobično dugačke, 
Upale, blijedo-zelene oči, dugoljasto ispijeno lice i 
tanke blijede usne — nad kojima su stršili kratko 
podrezani brkovi — odavahu čovjeka, koji vrlo 
malo spava, 

Johan bijaše Nijemac, što je on vrlo rado isticao, 
S ponosom je pripovijedao, da mu se pradjed 
doselio iz Bavarske i da se nastanio negdje kraj 
Sutle — na međi Hrvatske i Slavonije. Pradjed i 
djed bili su mu ratari, dok mu je otac, ostavši udo- 
vac poslije Johanova rođenja, prodao sve svoje na 
Sutli i doselio u Slavoniju, gdje je trgovao i umro 
prije nekih dvanaest godina, ostavivši iza sebe 
neki veliki dug. Kako je bilo sve na očevu imenu, 
rasprodaše vjerovnici sav imutak, a Johanu dopade 
tek neka malenkost, od koje nije mogao živjeti. 

Sreća ga namjeri na neko francusko društvo, koje 
je kupovalo našu slavonsku hrastovu šumu i izvo- 
zilo ju po cijelom svijetu. 

Kako je sada — kad ga susrećemo — kod istoga 
društva već desetu godinu, nije čudo, da je postao 
nadglednik nad ostalim šumskim radnicima, 

Isto društvo plaćalo je Johana vrlo dobro, a no- 
vac, što ga je on nemilice trošio, bio je put, koji je 
Johana doveo do »gospodstva«, 


»VIJENAC« 

Kad je došao Johan poslije Tunje, našao je Katu 
zaplakanu, blijedu i neobično zamišljenu. Na njegov 
upit nije mu ništa odgovorila, Plakala je. | 

Reci mi, Kato, zašto plačeš? — ponovio je on. 

— Dogodilo se baš ono, čega sam se najviše 
bojala, — istisne tiho Kata, — on zna sve, bio je, 
i tu, i tek što je otišao. Da si ti tu bio, rekao je, 
da bi jedan od vas dvojice ostao mrtav. 

— To sigurno ne bih ja! — osokoli se Johan i 
spusti se uz Katu, 

— Ne boj se, Kato! I život svoj dao bih za 
tebe! ,,, govorio je on stisčući je uza se. 

Kata se nije opirala, Ta i dosada ju je Johan i 
grlio 4 ljubio.., Naprotiv! Stiskala se sve više uza 
nj, premda nije ni sama znala, zašto to čini, On 
ju je privlačio sve jače, sve strastvenije, grlio ju 
i ljubio, milovao i opet stiskao.,,... 

U šumi vladala je grobna tišina. Ni lahora. nije 
bilo! Nije treperio niti jedan list, Ptičice su pre- 
stale pjevati, a proljetnoga. šumskog života sasvim 
je nestalo, Samo sunce kao da se spustilo tik nad 
šumu, žestoko je palilo sijući svoje zrake po 
bujnoj zelenoj travi — tom prirodnom sagu. 

Tu tišinu prekine neka mukla grmljavina odne- 
kuda sa zapadne strane, 

— Čuj, grmi — — — bit će kiše! — reče Johan 
držeći Katu lijeno za ruku, 

Ona nije odgovorila ništa, Glavu je spustila du- 
boko nad prsa, koja joj se nejednako nadimahu i 
spuštahu, Oči je uprla ravno preda se — u zemlju, 
a u svijest dozivala si je netom minule časove. I — 
znala je... Znala je, da je izgubila djevojački po- 
nos, a dvije krupne suze spuštahu joj se niza lice. 

— Umiri se, Kato, — reče Johan . joj 
suze u očima, — ti si moja i ostat ćeš moja , 

Kata, koja je zavoljela Johana poradi novaca i 
»gospodstva«, nije slušala njegove laskave riječi 
Mnoge misli vrzle su joj se po glavi no ni o čem 
nije mogla pravo da razmisli, 

Kad je Johan ostavio Katu i pošao natrag — 
k radnicima — bilo je već četiri sata poslije podne. 


IL 


Oko osam sati naveče istoga dana nadvio se nad 
Katinim seocem gust i taman oblak, Krupne kap- 
liice udarale su ponajprije — tek tu i tamo — po 
lišću i krovovima, pa sve jače, a napokon salila se 
nagla kiša: »kao iz kabla«, 

Svjetlost munja rasvijetlila bi na časove cijelo 
selo, koje se od silne grmljavine treslo , ;, 

Sve što je bilo u selu živo, potražilo je još za 
vremena zaklonište, jer današnja zapara nagovije« 
štala im je kišu, : 


s 

Cijelo selo sličilo je grdnoj crnoj nemani, 


U sobu se nije čulo ni obično lajanje pasa, ni: 
šala ni pocikivanje mladeži, ni pini: ni svirka: — 


baš ništa! 
Tu i tamo probijalo je slabo svijetlo- kroz. ma- 


lene prozorčiće, no već za kratko vrijeme nestalo“ 
je i toga, a tu grobnu tišinu prekidalo je' Pine 


lično pljuštanje kiše, 


“ Oko deset sati počela je kiša saint a'na za- 
padnoj strani pojavljivale su se zvijezde, koje -su: 


veselo trepetale kao da su jedva dočekale, da se 
pomakne oblak, koji je krio njihovo svijetlo, 

“ Kiša još nije sasvim prestala, a Johan je već, 
ogrnut teškim kaputom, prolazio kroz selo. Kad je 
došao pred Katinu kuću, stane, obazre se nekoliko 


puta, a onda pođe u dvorište, Kad je došao do ku- 


ćara, koji se nalazio u stražnjem dijelu kuće, po- 
kuca na prozor. Za čas otvore se vrata i i.on uniđe 
u kućar. 


— Da li je sve gotovo? —- ujšta on, čim je 
stupio unutra, že 
— Ne, nije! — odgovori Kata paleći Jofjarikca:, 


— Kako? Nijesi li se predomislila? 


— Ne nijesam! — šapne Kata. negiještajući za- 


stor na malenom prozorčiću, . 
— Požuri se dakle, Kola nas već Zekaju,a a za Pia 
sata treba da smo na stanici, 


— Odmah će biti sve gotovo — šapne ona ora 


jući neke stvari u veliku maramu. 
Kad je bilo sve gotovo, sjedne Kata i napiše 
svojoj majci: 


Draga majko! 

Ja idem ispod tvoga krova. Za kratko vrijeme 
javit ću ti se. Polazim s Johanom i ne ću da se 
udam za Tunju. Znam, da ćeš poradi toga mnogo 
pretrpjeti, no ni ovdje ne mogu više ostati. 

Grli te tvoja kći, . 

“Kata. 


Dok je ona to polako pisala olovkom po koma- 


diću papira, kapale su joj suze po stolu, po papiru 
i u krilo, Kad je dovršila list, ostavi ga nasred stola 
i pođe iz kućara, Na pragu se okrene, pogleda još 
jedamput po sobici, a onda zatvori polako vrata. 

Kroz dvorište prođu oboje vrlo tihano i iziđu na 
ulicu, gdje su ih netinjsko Katine kuće čekala teška 
kola, da ih odvezu. ;, iz sela, 

Sjutradan osvanuo je čist kao ribje oko, Nebo je 
bilo vedro i čisto kao staklo; Tek što su se pokazale 
prve sunčane zrake, već je cijelo selo oživjelo ponu- 
kano čistim uzduhom, koji je davao i ljudima i živo- 
tinjama neku kreposti svježinu, 


Sa svih strana čulo se veselo cvrkutanje vrabaca, - 


rmilenja goveda i roktanje svinja. 


Živ, sve bi to drugačije bilo, 


U kućama opažala se neka žurba, neka hitnja. 
Svuda se brzo obavljali kućni poslovi, samo da se 
što prije pođe u polje. 

Kad.je ktoz selo odjeknuo rog pastira, otvarala 
su se na: dvorištima srala, a ponajviše domaćice 

1 Katina n mati, a Stana, ustala je rano kao 
i njezini susjedi. I ona se žurila da nahrani živad, 
da pomuze krave i t d. 

“Kad je sve dogotovila, pode da probudi Katu. 
“.— Sirotica, — šaputala je ona — kad joj je san 
najslađi, onda mora da ustane, Eh, a šta ćemo? 
Hvala Bogu! — — — Da je ša pokojni Andrija 
— dovrši Stana i 
pokuca na kućar, 

"— Hajde, Kato, hajde, draga moja, ., 
je da ustaneš! 


, vrijeme 


“Kad je već pokucala i i drugi put, a nitko joj se 
ne javi, uhvati za vrata i otvori ih, Čim je opazila, 
da na krevetu nema Kate, stala je kao okamenjena, 
Kad je opazila, da krevet nije bio namješten za 
spavanje, da na njemu nema tri jastuka, obuze ju 
neko zagonetno čuvstvo. Kad je besvijesno otvorila 
obadva ormara i kad su ovi zijevnuli napola prazni, 
strašna slutnja obuze. joj dušu, a čelo joj se orosi 


hladnim znojem, 

Jedan čas ani je poput voščanoga kipa, zagle- 
davši se nekamo , . preda se. Kad već htjede po- 
trčati iz kućara, opazi na stolu list. No tek što ga je 
pročitala, zajauče i potrči na ulicu, Došavši do 
uličnih vrata, osjeti kako joj ponestaje daha, kako 
ju je obuzela neka slabost. Neka magla pojavi joj.se 
pred očima i ona besvijesno klone na zemlju, 

Na njezin jauk dotrče susjedi, pa našavši je kraj 
uličnih vrata, unesu je untra i polože na krevet na- 
stojeći, da je privedu k svijesti, 

Nijemo i upitno gledali su sada jedni druge, kao 
da se pitaju, šta se dogodilo, 

Tek onda ,kad je djed Tomo izvadio iz Stanine 
pesnice izgužvan Katin list, i — tek onda, kad su 
ga: on i još nekoji pročitali, nastalo je u sobi živo 
šaputanje, I prije nego što je Stana došla k svijesti, 
znalo je već malne cijelo selo, što se noćas zbilo. 

Kad je čuo Tunja, što se pripovijeda, upravo je 
pomahnitao ,Bježao je kroz selo kao da ga gone 
bijesovi, ' 

Došavši do Stanine kuće, utrči u sobu, ispravi se 
pred Stanom i — premda mu je već bilo sasvim 
jasno, što se dogodilo — očajno zapita: 

— Je li istina, strino, — je li istina, što se pri- 
povijeda, — je li istina, da je Kata pobjegla s Jo- 
hanom? 

IVO KERDIĆ: ZLATNI KALEŽ ZA PAPU, 
(Poradi preskupe izvedbe odbijen). 


— Istina je, sinko, izgubili smo je..., ostavila 
je i mene i tebe — teškom mukom izreče Stana, a 
grčeviti plač potrese joj cijelim tijelom, 

— Sveta Bogorodice! — zavapi Tunja, kad je 
čuo Stanine riječi, a onda se okrene kao gromom 
ošinut i u času nestane ga iz sobe. 

. Prisutni gledali su upitno jedni druge mašući 
glavom, a tada su bacili pogled na otvorena vrata, 
kroz koja je Tunja iščeznuo. 

Kad je Tunja istrčao iz sobe u dvorište, skrenuo 
je nadesno i udario preko šljivikA, njiva i oranica, 
preko sjenokoša i pašnjaka, preko gajeva i šumica, 
Bježao je bez cilja ne obazirući se ni lijevo, ni 
desno, ' . 

Neka jača sila tjerala ga je naprijed tako dugo, 
dok nije smalaksao i.,. pao, baš na onom mjestu, 
gdje se sastajahu Kata i Johan, Tu je nijemo ležao 
potrbuške, a u glavi ječale su mu Stanine riječi: 
»Izgubili smo je, ostavila je i mene i tebe«. 

Često bi planuo kao lav, no isti čas smirio bi se 
kao janje, jer je uvidio, da je nemoćan, jer — ne 
samo da ne zna gdje je Kata s Johanom, već i zato. 
što je sigurno znao, da sada Kata pripada Jo- 
hanu.., 


Tu je Tunja ostao do predveče i tek. onda, kad 
su došli k njemu njegovi drugovi, koji su ga cio 
dan tražili, pođe Tunja kući, : 

Stana je plakala cio dan, a najteže bilo joj je 
tek onda, kad je ostala sama, 

Nikakav posao nije joj se milio, a oči bijahu uvi- 
jek pune suza. Kad je već prošlo i dva mjeseca, - 
a da se Kata još javila nije, postala je Stana tako 
zabrinuta i žalosna, da je od žalosti legla u krevet. - 


a 

Kata je otišla s Johanom u gornju Slavoniju, gdje 
je on — po nalogu svoga društva — imao da kupi 
neku staru hrastovu šumu. Novac za isplatu i 
izradbu šume podizao je Johan u jednoj banci u 
gradu B, U toj banci imalo je društvo, kod kojega - 
je Johan služio, svoj udio i različite trgovačke veze, 
pa je Johan — uz vjerodostojne isprave — "mogao 
dobiti novaca, koliko mu je trebalo, 

Johan se s Katom nastanio u najbližem selu onoj * 
šumi, što ju je kupio, Život im je bio lak i bezbrižan, 
jer je novaca bilo dosta, pa su i ga trošili bez ikakvog 
računa, ? 


, 

Mnogo puta otišli bi u grad B., da se naužiju 
$radskoga života, pa kad bi se nakon nekoliko dana 
vratili kući, razgovarali bi o svemu, što su u gradu 
vidjeli i čuli umiljavajući se jedno drugomu i uži- 
vajući u svojoj sreći, 

U bezbrižnom i pustom životu prolazili su dani 
vrlo brzo, a da ih oni nijesu mogli niti slijediti, 

Kata je već za kratko vrijeme zaboravila svoje 
seoce, svoju kućicu, svoju majku i sve druge mile i 
drage. Ako joj je katkad nešto iz njezine prošlosti 
u rodnome selu i palo na pamet, bilo je to samo 
trenutačno, Ona nije imala vremena, da o tom raz- 
mišlja, 

Nov način života, poznavanje grada, Johanova 


ljubav i cijela njezina okolina — sve to — nosilo je - 


Katu neopazice iz dana u dan i nije joj dalo da 
razmišlja o prošlosti. Ona se osjetila sretnom i za- 
dovoljnom, 

Nastala je jesen, koja nas ladanctn, ali sigurnom 
promijenom prirode tajanstveno podsjeća na naš 
život... Nastala je jesen, koja nam napunja dušu 


ozbiljnošću, koja nam — pa makar to bilo i preko . 
— a tako > 


naše volje — promijeni način života,., 
je bilo i kod Kate i Johana, 

I kod njih je nastala neka promjena. ,, 

U kući je bilo svega — kao i dosada, tek je ne- 
stalo onih ljupkih riječi, nestalo je onoga umilja- 
vanja, one ljubavi, a namjesto svega toga, nastala 
je neka potištenost, neko mrtvilo... 

Johana je mučila nekakva sjeta. Tražio je sa- 
moću, gdje bi prosjedio čitave sate. Polazio je rano 
ujutro u šumu, a vraćao se vrlo kasno, 

= Svoju potištenost i sjetu nije pred Katom otkri- 
vao, no nije ni tajio. Svoju očito prisiljenu ljubaz- 
nost završio bi obično riječima: »Ah, ostavi me na 
miru, Kato, uzrujan sam«, Ona bi se tada udaljila 
i otišla u kuhinju, ili u dvorište i tamo plakala, Za- 
što plače, nije znala, Znala je, da .ju Johan nije 
uvrijedio, no bol, što ju je osjetila u grudima, i neki 
prijatni glas, kazivahu joj, da nije više sretna kao 
prije i da nema više one ljubavi, što ju je prije uži- 
vala, a suze su curile same, 

Svoju bol i svoje osjećaje tajila je pred Johanom 
baš tako, kao što je i on tajio pred njom svoju sjetu 
i potištenost, 

. Jedno pred drugim hinilu su sreću i zadovoljstvo. 
no uistinu bijahu oboje nesretni i nezadovoljni... 

Jednoga jesenskoga dana — mjeseca listopada 
— sjedili su oboje u sobi. 

Vani je uz hladan vjetar padala sitna kiša poput 
magle, Razvaljeni seoski putovi, blatne staze i ona 
studen, učinili su selo pustim. Sve se zavuklo u 
kuće i uživalo čavrljajući kraj tople peći, 


Ni Johan nije išao danas u šumu, Sjedio je za 
stolom i sastavljao račune, dok je Kata kraj pro: 
zora plela čarape. Posao joj je slabo napredovao, 
ier su joj dušu ispunjale neke druge misli, Katkad 
bi bacila pogled na Johana, a onda bi se zagledala 
ra ulicu, 

U sobi je vladala potpuna tišina... kad su se 
pred njihovom kućom ustavila kola, iz kojih se 


izvuku dva malne zakukuljena čovjeka i uniđu u 


sobu, 

— Gospodine Blaulichtu!! — reče prvi, čim su 
unutra došli. Bio je činovnik Johanova društva, 
kojega je Johan odmah prepoznao, — Došao sam 
ovamo po nalogu društva, da ovaj posao predate 
ovom gospodinu, a vi ćete odmah sa mnom, da pre- 
uzmete drugi. 

No kako je dan kratak, molim vas, da posao oba- 
vimo što prije, da uzmognemo još za dana stići do 
željeznice, 


IV. 

Nastala je zima. Još o Božiću zapao je dubok 
snijeg, koji se nije ni počimao kopniti sve do svr- 
šetka veljače. Jaka zima nije popuštala, a potoci i 
rijeke su zamrznuti, tako jako, da su ljudi tjerali 
saonice preko leda bez opasnosti. Putovi bili su 
uglađeni kao staklo, a zvoncad brzih saonica čula 
se sa svih strana, Nije ljudima smetala ta oštra 
zima, Oni su s veseljem izvozili drvo iz šume, pa 
gnoj na njive i t, d, Riječju: obavljali su sve svoje 
poslove brzo — s nekim osobitim zadovoljstvom. 

Momci, djevojke i djeca uživali su grudajući se i 
sanjkajući se do mile volje, kao da htjedoše izrabiti 
tu osebinu četvrte godišnje dobi, kojom se ona odli- 
kuje od ostalih i po čemu ona uistinu i jest ono — 
što jest, 

Jedne subote poslije podne rečene zime, a pod 
konac mjeseca siječnja, vrvjelo je malone cijelo 
selo — u kojem se Kata rodila i odrasla — k jed- 
noj kući, Sve ie bilo nakićeno i nagizdano, a 
pjesma, ijukanje i pocikivanje čulo se sa svih 
strana, 

Ta nije ni čudo! Ženi se jedan od najbogatijih 
momaka, Ženi .se jedinac, pa će svatovi potrajati 
nekoliko dana. Domaćin je već sve pripremio. Što 
nije imao, to je kupio, posudio, ili već nekako pri- 
bavio: Svega je »moralo« da bude »neka se vidi, čija 
je kuća masna«, 

Premda će svatovi biti tek u pit. saku- 
pio je domaćina svoje svatove još u subotu, Još u 
subotu zamedio je domaćina hektolitar šljivovice, 
kojom će počastiti ne samo svatovčane, već i sva- 
koga onoga, koji dođe da zaželi sreću mladencima, 
Nije njemu žao troška! Ta što bolje pogosti svoje 

goste, to će se više pripovijedati o njemu i o nje- 
govoj cijeloj kući, Vidjet će se, da je bogat, da ima 
svega u kući, a to je »ponos«, to je »dika«, Istina 
je, naći će se moguće tkogod i takav, koji će reći, 
da je to ludost i rasipnost, no na njega nitko i.ne 
gleda; to je budala, škrtac, koji ne da drugom ži- 
vjeti.,, i slično, 

— Ta u ponedeljak će moj Tunja pred oltar... 
moj jedinac, zjena oka moga, moja radost i žalost, 
pa da ne protjeramo svatove, kako dolikuje? Nel 
— To ne smije biti! — govorio je domaćin onima, 
koji su mu donijeli glas, da mu nekoji ljudi u selu 
zamjeraju toliku rasipnost, 

U ponedeljak već rano ujutro sakupili su se svi 
svatovi, doručkovali, a onda otišli po djevojku Evu, 
Katinu prijateljicu još iz djetinjstva, 

Svatovska povorka prolazila je u parovima uz 
veselje i pjesmu, Iza povorke išlo je nekoliko zagr- 
ljenih momaka i mladih ljudi veseleći se sami za 
se, kao da ih se svatovi i ne tiču, a za njima su išli 
svirači, koji nijesu žalili ni žice na tamburama, a 
niti svoje grlo, samo da izmame što više novaca, 

Od djevojkine kuće pošli su svatovi na vjen- 
čanje. Kad su došli do krstopuća, prestane najed- 
nom pjesma i svirka, svi stanu i zagledaju se u 
neku žensku, koja im se približila, 


— Katica Čilićeval — čuo se usklik s više 
strana, 
— Sveta Bogorodice,,,! — reče u po glasa 


Tunja, Htjede još nešto reći, ali nije mogao, Noge 
su mu drhtale, grlo mu se stegnulo, a pred očima 
pojavi mu se neka polutama, 


Kad je Kata došla do njih, opkolili su je sa svih. 


strana znatiželjni svatovčani i saletjeli ju pitanjima. 
Ona im nije odgovarala, 


— Oprostite! — rekla je svima, kad je razu- 
mjela cijelu povorku, — Ti, Evo, — govorila je kao 
u vrućici — budi sretna, — — — neka vas Bog 


blagoslovi. , , 

Više nije mogla ništa da kaže, Suze kapale su 
niz lice, a plač je stegnuo grlo, Polako se provuče 
između svatovčana i ode kući, a svatovi u crkvu, 

. — Ne volim, što nam je Kata baš sada došla 
ususret — rekao je Tunja, kad su pošli dalje, 

— Ah, Tunja, ona je nesretna, ja ju žalim... 

— Sama je kriva svojem zlu — reče Tunja i 
stisne Evu jače za ruku. 

Kad je Kata došla kući, našla je svoju majku 
Stanu na krevetu, U sobi je bilo nekoliko žena, koje 
su svaki čas čekale smrt Staninu, 

Stana je ležala blijeda kao vosak, Oči su joj du- 
boko upale u očnu šupljinu, nos joj se čudno ušiljio, 
a usne utanjile, 


— Majko, majko! zaplače Kata i baci se preko 
Stane, — Evo, majko, tvoje kćeri, evo tvoje Kate! 
Oprosti joj! 

U sobi je nastala tišina. Svima u sobi zasjale 
su oči od suza, Kad je Stana čula i valjada pre- 
poznala Katin glas, sakupila je svu svoju snagu, 
Čelo joj se sitno narovalo, kao da se nečega sjeća. 
ii kao da hoće nekoga da ukori; no čas zatim bilo 
je opet vedro, Ruke je pružila preko prsiju kao na 
blagoslov, na usnama pojavi joj se lagahan smije- 
šak, a malen titraj pređe preko njih — kao da 
hdjede nešto reći, ' 

Kolika je ljubav materina, pomislio bi čovjek 
i nehotice gledajući onaj bleženi smiješak na Sta- 
ninu licu, 

Za časak nestalo je toga smiješka, a Stana je 
upela tup pogled onamo, otkuda je dolazio ponovni 
Katin plač, Oči se Stanine zakrijesiše, očni kapci 
zadrhtaše, a onda — zatvoriše se zauvijek — umre. 


Katu se — poslije Stanine smrti — nije moglo 
nigdje vidjeti, doli kod kuće i na groblju. Oči su 
joj bile uvijek pune suza, a lice odavalo joj nutri- 
nju punu tuge i žalosti. O svojoj prošlosti nije rado 
razmišljala, a utjehu tražila je u radu i molitvi. 


Pet tjedana iza Stanine smrti odjekivala su ža- 
losno zvonca kroz Katino seoce. Malena povorka 
pomicala se polako prema groblju. Kad je sveće- 
nik dovršio svoju dužnost i kad su se već svi uda- 
lji, stajali su uz taj humak čovjek i žena, 

Dok je žena šapćući molitvu nježno polagala 
kitu cvijeća — taj jedini nakit ovomu grobu — uz 
drveni križ, čovjek je tupo buljio u humak, 

— Hajdemo! — reče napokon on, 

— Ah, znaš, Tunja, da mi je tako teško rastati 
se s ovim grobom, kao da mi je sestra u njemu, — 
primijeti Tunjina žena Eva, a onda se oboje upute 
kući. . 
Bio je to Katin grob, koja je kao plod svoje 
grješne ljubavi rodila mrtvo muško dijete, no u 
porodu je i sama umrla, 

Za Johana se poslije čulo, da je kod onoga dru- 
štva, — gdje je bio nadglednik šumskih radnika — 
pronevjerio veću svotu novaca, pa je one zime, kad 
se Kata povratila u svoje selo, bio predan sudu, 
Društvo mu je međutim oprostilo, pa ga je sud 
pustio, a on je onda otišao u — Ameriku, 

Katin život poznat je i onima, koji su se rodili 
mnogo godina poslije njezine smrti; a kroz groblje 
ne prođe nitko, a da ne baci pogled na njezin hu- 
mak uz šapat: Bože, smiluj se njezinoj duši!! 


Jakov Jelašić. 

2 L 
a neke vedre majske noći, kad su biglji- 
sali slavulji, ušla je u kabinet o. Ignja- 
cija njegova žena. Na licu ogledaše joi 
se bol, mala svjetiljka u njezinim ru- 
kama drhtala je. Pristupivši mužu, skotakska. se nje- 
gova ramena, zajecala je i rekla: 

»Oče, hajdmo Vjeročkil« 

Ni glavu nije osvrnuo, već je ispod naočala, svo- 
jik pogledao suprugu; gledao je dugo i oštro, dok 


nije manula slobodnom rukom i sjela na nizak 


divan. m o : 

»Kako ste s sik slete. . nemilosrdnil« rekla -je 
polako, silno naglasujući zadnje slogove; i njezino 
dobro, nabuhlo lice nagrdila je grimasa boli i gnje- 


va, kao da hoće.na licu da pokaže, kako su grozni 


čovjek i kći, 

O, Ignacij nasmijao se i ustao je, Zatvorio je 
knjigu, skinuo naočale, metnuo ih u škatuljicu i za- 
mislio se, Velika, crna brada, isprepletena srebr- 
nim nitima, ležala mu u lijepom zavoju na prsima i 
polako se gibala radi dubokog disanja. 

»No, hajdmol« — rekao je, 

Olga Stepanova brzo je ustala i zamolila ga 
ropskim i laskavim glasom: 

»Samo, nemoj, da je grdiš, oče! Ta znaš, kakva 
je,..« : . s 

Vjerina soba bješe u visokom prizemlju, i snške 
drvene stepenice krivile se i škripale su pod teškim 
koracima o, Ignacija. Bio je visok i težak i spuštene 
glave, da ne udari u strop; srdito se namrštio, kad 
se bijela ženina bluza dotakla njegova lica, Znao 
je; da ništa ne će postići kod Vjere, - ' 

»Za što ste došli?« zapitala je Vjera i podigla j je 
očima svoju golu ruku, Druga je ruka ležala na 
bijelom pokrivaču i skoro se nije razlikovala od 
rijega, tako bješe prozirna, bijela i hladna. 

»Vjetočka,,.« počela je mati, zaplakala je i 
ušutala, 

»Vjeral« rekao je otac, nastojeći, da ublaži svoj 
suhi i i oštri glas, »Vjera, reci nam, Biij je s tobom?« 

* Vjera je šutala, 

Vjera, zar nas dvoje, tvoja mati i ja, nismo vri- 
iedni tvojeg povjerenja? Zar te ne volimo? Zar ti 
je ko možda bliži od nas? Otkri nam svoje boli, i 
vjeruj meni, starom, iskusnom čovjeku, da će ti 
onda biti lakše! A i nama, Pogledaj svoju staru 


majku, kako trpi, 
»Vijeročka ! , U « 
»I meni«,.. sed glas drhtao je, kao da se wešta 


slomilo u njemu — »i meni, misliš da je lako? Kao 


đa ne vidim, kako te grize neka bol.., a kakva? 
Ta, tvoj otac, ne poznam je. Zar mora biti tako?« 
Vjera je šutala, O, Ignacij osobitom pozornošću 
pogladio je bradu, kao da se bojao, da mu se prsti 
proti volji ne zapletu u nju, te je nastavio; 
»Protivila si se mojoj želji i išla si u Petrograd: 
da li sam te možda prokleo za to, neposlušnice? 


Nisam li ti možda davao novaca? A možda ćeš 


poreći, da nisam bio prijazan s tobom? No, što šu- 


4iš? Vidiš, evo ti ovdje tvoj Petrograd!« 


Otac Ignacij ušutao je; spazio je pred sobom ne- 


što veliko, granitno, strašno, puno nepoznatih opas- 


nosti i tuđih, ravnodušnih ljudi. I ondje bješe sama 
njegova slaba Vjera, i ondje su ije pogubili,,, U 
njegovoj duši uzbudilo se srdito neprijateljstvo pre- 
ma groznom i neshvatljivom mjestu i srdžba prema 


kćeri, koja šuti, uporno šuti. 


. »Petrograd nema s ovim ništa«, rekla je nepri- 
iazno Vjera i zatvorila je svoje oči. »A i nije mi 
ništa. Idile radije na počinak, kasno je većl« . <. 

»Vjeročkal« zaplakala je mati, »Kćerkice,. po- 


vjeri mi sel« 


»Ah, mamal« nestrpljivo je prekinula Vjera. | 
O, Ignacij sio je na stolicu te se nasmijao, 
. »No, nije ti dakle ništa?« zapitao je ironički, 

»Oče«, odgovorila je srdito Vjera i podigla se 
na krevetu, »ti znaš, da volim tebe i majku.. 
No... Ali, tako, nešto mi je dosadno, Ta sve će 
proći, Zaista, pođite radije na počinak, a i ja hoću, 
da spavam .., Sjutra ili kasnije još ćemo se poraz- 
govoriti«, 

O. Ignacij ustao je tako naglo, da je udario sto- 
licom o zid, i uhvatio je ženu za ruku. 

»Hajdmo!« 

»Vjeročka« , 


 »Hajdmo, etui ijio jeo. Vje »Ako je 


već zaboravila na Boga, a što smo joj tek nas 


dvoje?! Što možemo nas dvoje?«. 

Skoro silom je odvukao Olgu Stepanovu, i kad 
su išli po stepenicama, zadržavala je Olga Stepa- 
nova korake i govorila je srdito šapćući: 

»U-u! Eto ti je, pope, ti si je učinio takvom, Od 
tebe naučila se tim manirama, Ti ćeš odgovarati za 
to. Oh, ja, nesretnical« 

I zaplakala je te često sklapajući oči, jer nije vi- 
djela stepenice, stavljala je noge, kao da je dole 
provalija, u koju bi se mogla srušiti , 
> Od onog dana prestao je 0, Tormcli da govori 
sa svojom kćerkom, a ona kao da to nije ni opazila, 
Kao prije ležala je u svojoj sobi, ili je išla okolo; 
često je puta rukama otrla oči, kao da su joj za. 
prašene, 

I satrvena od ova dva šutljiva bića, koja su vo: 
lila samo šalu i smijeh, bješe popadija zastrašena 
i izgubljena, te nije znala, što da govori i što da 
radi. 

Pokašto išla je Vjera u šetnju. I tjedan dana iza 
onog razgovora otišla je navečer kao obično, Više 
je nisu vidjeli živu. Bacila se te večeri pod vlak, 
koji ju je prepolovio, 

Saranio je o. Ignacij. Žena nije bila u crkvi, jer 
je udarila kap, kad je saznala za Vjerinu smrt. 


Odrekoše joj se noge, ruke i jezik, i nepomično je 
ležala u polumračnoj sobi, dok su u njezinoj blizini, 
u zvoniku zvonila zvona. Čula je, kako su svi izašli 
iz crkve, kako su pjevali pjevači prolazeći kraj 
kuće, i nastojala je, da digne ruku, da se prekrsti, 
Ruka je nije slušala; htjela je reći: »Zbogom, 
Vjeral« a jezik ležao joj u ustima ogroman i težak. 
I ležala je mirno, tako, da bi svako, ko bi je vidio, 
mislio: ta žena počiva ili spava. Bile joj samo 
oči otvorene, 

U crkvi kod pogreba bješe mnogo ljudi, znanaca 
i neznanaca o, Ignacija. Svi sakupljeni žalili su 
Vjeru, koja je umrla s tako strašnom smrću. Po- 
kušavahu, da nađu u kretnjama i glasu o, Ignacija 
znakove teške boli, Nisu volili o. Ignacija, jer je 
u općenju bio osoran i ohol. Mrzio je grješnike i 
nije htio, da im oprosti grijehe, a bješe sam zavi- 
dan i lakom, iskorišćavao je svaku zgodu, da što 
više uzme svojim župljanima, I sve ga htjelo da 
vidi trpljivog, slomljenog, pokajanog, svjesnog, da 
ie dvaputa kriv smrti svoje kćeri: grozan otac i loš 
svećenik, koji nije znao da odvrati od grijeha svoju 
vlastitu krv, I svi su radoznalo gledali u njega, A 
on, koji je sve te poglede osjećao na svojim le- 
đima, nastojao je, da visoko uzdrži svoje široko, 
jako tijelo, i nije mislio na svoju pokojnu kćer, 
nego da očuva svoj ugled. 

»Taj pop kao da je od gvožđa«, rekao je i kim- 
nuo glavom prema njemu stolar Karzenov, kojem 
ie bio dužan o, Ignacij pet rubalja za okvir, 

I tako čvrst i uspravan došao je o, Ignacij do 
grobišta, a takav se i vratio, Samo kod vrata, koja 
siu vodila u sobu njegove žene, nešto se sagla nje- 
gova leđa; a to se dogodilo možda samo zato, jer 
su skoro svaka vrata bila preniska za njega, Do- 
šavši sa svijetla, teško je samo mogao da razlikuje 
lice supruge, a kad ga je vidio, čudio se, da je posve 
mirno i da nema suza u njezinim očima. I u onim 
očima ne bješe ni gnjeva, ni boli, — bile su nijeme, 
teške, uporno su šutale, kao i cijelo debelo izne- 
moglo tijelo, koje je tonulo u perini, 

»No, kako ti je?« zapitao je o. Ignacij, 

A njezina usta bila su nijema; šutale su i oči. O, 
Ignacije metnuo je ruku na njezino čelo; bješe 
hladno i vlažno, i Olga Stepanovna ničim nije 
odala, da je osjetila njegov doticaj. I kad je o. 
Ignacije skinuo svoju ruku, gledahu u njega nepo- 
mično dva siva duboka oka, koja se pričinjahu sko- 
ro crnim radi raširenih zjenica, a u njima ne bješe 
ni boli, ni srdžbe, 

»No, ja idem u svoju sobu«, rekao je o. Ignacij, 
kojem bješe hladno i grozno, 

Otišao je u sobu za primanje, gdje bješe sve 
čisto i uredno, kao obično. Visoki naslonjači, bi- 
jelo presvučeni, izgledahu kao mrtvaci u bijelim 
košuljama Na jednom prozoru visjela je krletka 
cd žica, a bješe prazna i vrata su joj bila otvorena, 

* »Nastasjal« viknuo je o, Ignacij, i glas mu se 
učinio surovim; bilo mu neugodno, što viče tako 
$lasno u tim tihim sobama, tako brzo iza pogreba. 
»Nastasjal« viknuo je tiše, — »gdje je kanarica?« 

Kuharica, koja je toliko plakala, da joj sav nos 
otekao i da je bio crven kao »cikla«, odgovorila je 
osorno: 


»Pa, znate, gdje! Pobjegla je«, 

»Za što si je pustila? — Otac Ignacij srdito je 
nabrao obrve, , 

Nastasja se rasplakala, brišući se krajem rupca, 
koji je imala na glavi, odgovorila je u suzama: 

»Dušicu.., gospođice,,, Zar je bilo moguće 
zadržati?« : 

I o, Ignaciju učinilo se, da je zaista bila žuta, 
vesela kanarinka, koja je pjevala spuštene glavice, 
Vjerina duša. I da nije odletjela, ne bi se moglo 
reći, da je umrla Vjera, I još više rasrdio se na 
kuharicu i viknuo je: 

»Napolje! A pošto Nastasja nije odmah našla 
vrata, dodao je: »Bezumnice!« 


II, 


Otkad je obavljen sprovod, nasta šutnja u maloj 
kući, To ne bješe tišina, jer tišina je samo odsutnost . 
zvukova, To bješe šutnja, jer izgledaše, da bi oni, 
koji su šutali, mogli govoriti, a nisu htjeli. Tako 
je mislio o, Ignacij, kada je ušao u sobu svoje žene 
i kad se srio s njezinim upornim pogledom, koji je 
bio tako težak, kao da je promijenio sav vazduh 
u olovo, koji mu gnječio glavu i leđa, Tako je 
mislio, kad je pregledao kćerine note, u kojima 
bješe utisnut njezin glas, — njezine knjige i njezin 
portre, velik, izrađen u bojama, koji je donijela 
sobom iz Petrograda, U razgledavanju slike išao je 
0. Ignacij uvijek nekim stalnim redom: najprije je 
pregledao lice, koje bješe na portreu rasvijetljeno, i 
zamislio je na njemu nabor, koji je bio na licu mrtve 
Vjere, i o kojem nije mogao da si rastumači, kako 
je nastao. Svaki put razmišljava o uzrocima nje- 
zine brazgotine: da ju je udario vlak, zdrobio bi joj 
glavu, a glava mrtve Vjere bješe netaknuta. 

Možda je ko udario nogom, kad su našli lješinu. 
ili je u svojoj neopreznosti zaderao noktom, 

A dugo naglašivati sitnice Vjerine smrti bilo mu 
strašno, i o, Ignacij prešao je na oči na portreu, 
Bijahu to crne, krasne oči, s dugim trepavicama, od 
kojih je padala dole gusta sjena, i uslijed čega iz- 
gledaše rožnica vanredno svijetla; izgledalo je, kao 
da okružuje oči crn, žalosni okvir, Čudan izraz da- 
vao im nepoznati, a daroviti umjetnik: kao da leži 
među očima i među onim, što su gledale, tanka 
prozirna kožica, slična crnoj ploči glasovira, na 
koju je legla tanka, neprimjetiva naslaga ljetne 
prašine i koja je umanjila sjaj politiranog drveta, 
1! kakogod je metnuo o, Ignacije sliku, oči su ga ne- 
prestano pratile, a nisu govorile, nego su šutale; 
i ta šutnja bješe tako jasna, da se činilo, da ju je 
moguće čuti, I skoro je počeo o, Ignacije misliti, da 
čuje šutnju, 

Svako jutro nakon službe božje dolazio je otac 
Ignacij u sobu za primanje, pogledao je na praznu 
krletku i na sav poznati sobni namještaj, sio je u 
naslonjač, zaklopio je oči i slušao je, kako šuti 
kuća, To bješe nešto neobično, Krletka je šutjela 
tiho i nježno; u toj šutnji čula se tuga i suze, uda- 
ljen, umirući smijeh, Šutnja žene, koju su ublažile 
stijene, bješe uporna, teška kao olovo i grozna, 
tako, da je o, Ignaciju i za najtoplijeg dana bilo 
hladno, Duga, studena, kao grob i tajanstvena kao 
smrt, bješe kćerina šutnja. Kao da je sama sebi 
teška ta šutnja i kao da teži strasno, da pređe u 
riječi; a nešto silno i tupo zadržavalo ga kao stroj, 
da je ostala nepomična i da se rastezala kao žica, 
I tamo negdje na dalekom kraju počela se da 
giblje žica i da zvuči tiho, plašljivo i tužno, O, 
Ignacij radosno i u strahu hvatao je taj novi zvuk, 
nadlaktio se na ručke naslonjača, sagnuo je glavu 
1 čekao, kad će do njega doći glas. A pretrgao se i 
ušutao je, 

»Glupostil« srdito je rekao o. Ignacij i dignuo 
se iz naslonjača, još uvijek ravno i upravno, Kroz 
prozor vidio je okruglim, glatkim kamenjem po- 
pločeni prostor, obliven sav sunčanim zrakama, 
a na protivnoj strani dug kamenit zid štaglja, bez 
prozora, Na uglu stajao je izvoščik, sličan kipu iz 
$line, Bješe neshvatljivo, za što je stojao ondje, 
kad se po cijele sate niko nije pokazao. 


III. 

Izvan kuće govorio je o. Ignacij mnogo: sa svo- 
jim svećenstvom i sa župljanima, pri ispunjavanju 
svojih duhovnih dužnosti, a katkad i s poznanicima, 
s kojima je igrao »preference«, A kad se vraćao 
kući, mislio je, da je šutio cijeli dan, A to zato, 
jer nije mogao da govori o, Ignacije ni s kim između 
ljudi o tom glavnom, za njega vrlo važnom pred- 
metu, o kojem razmišlja svaku noć: za što je umrla 
Vjera? 

O, Ignacij nije htio da shvati, da je to sad ne- 
moguće saznati; mislio je, da će ipak to saznati, 
Svaku noć, — sve ih je proveo bez sna — zamišljao 
je onaj čas, kad je stajao is popadijom kasno u noći 
kraj Vjerine postelje i kad je molio: »Recil« A 
kad je u svojim uspomenama došao do te riječi, 
dalje nije si zamišljao onako, kako se dogodilo, 
Njegove zatvorene oči očuvale su u svojem mraku 
živu, neuprljanu sliku one noći, vidjele su, kako se 
digla Vjera na svojem krevetu, kako se nasmijala 
i kako je govorila,., A što je govorila? I ova ne- 
izgovorena riječ Vjerina, koja bi sve lako odgonet- 
nula, činila se tako blizu, da bi još uvijek čuo, da 
je prisluškivao i zadržavao lupanje srca, — ujedno 


bila je tako beskonačno, tako beznadno daleko , 


O. Ignacije dizao se s kreveta, pružao je sklopljene 
ruke, potresao ih i molio: 

»Vjera |, 

A odgovae mu bila šake. 

Jednom navečer ušao je o. Ignacij u sobu Olge 
Stepanovne, u kojoj već nije bio skoro tjedan dana, 
sio je na uzglavlje i izmaknuvši njezinom uko- 
čenom, teškom pogledu, rekao je: 

»Mati! Hoću da govorim s tobom o Vjeri. Čuješ 
li ?« 

Oči su šutale, i otac Ignacije pooštrio je svoi 
$las, rekao je strogo i ozbiljno kao što je govorio 
sa svojim ispovjednicima; 

»Znam, ti misliš, da sam ja krivac Vjerinoj 
smrti. A pomisli, zar sam je manje ljubio nego ti? 
Čudnovato sudiš.., Bio sam strog; a je li to sme- 
talo, da nije činila, što je sama htjela? Malo :sam 
cijenio dostojanstvo oca, tiho sam spuštao svoj vrat, 
kad je otišla... onamo, bez obzira na moje pro- 
kletstvo, I ti — zar je nisi molila da ostane, zar 
nisi plakala, štaviše, dok ti nisam zapovjedio ja, 
da šutiš? Što, zar sam je ja rodio takvu? Zar joj 
nisam uvijek govorio o Bogu, o poniznosti, o 
ljubavi?« Z 

O, Ignacije brzo je pogledao u oči svojoj ženi, 
a zatim se okrenuo. 

»Šta sam mogao da učinim s njem, kad nije 
htjela da nam otkrije svoje boli? Zapovijedati? 
Zapovijedao sam: moliti? Molio sam, Zar ne, po 
tvojem mišljenju morao sam pred djevojkom pasti 
na koljena te plakati kao baba? U glavi... kako, 
da ja znam, što joj je bilo u glavi? Grozno, nemilo- 
srdna kćil« 

O, Ignacije udario je pesnicom po koljenu, 

»U njoj ne bješe ljubavi, — to stoji! Što bih go- 
vorio o sebi, ja sam bio naravno uvijek, ,, tiran , 

A da li je ljubila tebe? Tebe, koja si plakala. 
koja si se ponižavala?« 

O. Ignacij nasmijao se bezvučno, ' 

»Lju-ubila! A to već! Tebi je valjda za ljubav 
izabrala onakovu smrt! Onaku strašnu, sramotnu 
smrt! Umrla je na pijesku, u blatu... kao pas, koga 
nogom udaraju po gubicil« 

Glas o. Ignacija zvučao je tiho i hrapavo, 

»Stidim se! Sramim se izaći na ulicu! Stidim 
se ići od oltara! Sramim se pred Bogom! Grozna, 
piejedna kći! U grobu bih te morao prokli- 
njati,, 

Kad j je pogledao o. . Ignacije na svoju ženu, bješe 
bez svijesti, i osvijestila se tek kroz nekoliko sati, . 
A kad joj bilo lakše, šutale su njene oči, i nemo- 
guće je bilo razumjeti, da li se sjeća, što joj je go- 
vorio o. Ignacije, ili ne, 

> Istu noć — bješe vedra srpanjska noć, tiha, to- 
pla i bezglasna — išao je o. Ignacij na prstima, da 
ga ne čuje žena i služavka, po stepenicama 'u Vje- 
rinu sobu, Prozor.u visokom prizemlju nije. bio 
oivoren, odkad je umrla Vjera: vazduh je bio suh 
i topao, nešto zaudarajući.po željeznom krovu, koji 
se preko dana silno zagrijao od sunca.. Nešto neu- 
Sodno, zanemareno širilo se iz prostora, oprava i 
svih drugih predmeta, blag zadah neprestanog tru- 
nuća, Mjesečevo svijetlo padaše u svijetlom pramenu 
na prozor i na pod, odražavao se od bijelih; brižno 
opranih dasaka te rasvjetljavaše tamnim sumrakom 
uglova, a bijela, čista postelja 's dvije-blazine s ve- 
.Ekom i malom izgledaše: fantastična i zračna, O, 
Ignacij otvorio je prozor — i u sobu ulio se širok 
“lok svježeg vozduha, koji je mirisao po prašini, po 
cbližnjoj rijeci i rasevaloj lipi; čulo se i jedva 
čujno pjevanje zbora; valjda se vozili ljudi u čunu 
i pjevali, Tako idući bosim nogama, sličan“ bijeloj 
prikazi, prišao je o. Ignacije praznom krevetu, sag- 
nuo je koljena i srušio se licem na blazinu, ogrlivši 
ovo mjesto, na kojem je jamačno ležala Vjerina 
glava, Dugo je ležao tako, pjesma je bivala glasnija 
i zatim lje prestala, a on je ležao još uvijek, a duga 
crna kosa rasipala mu se po ramenima i postelji, 

Mjesec: se pomaknuo i u sobi se smrklo, kada 
: je. digao glavu o, Ignacije i šapnuo, ulivajući u svoj 
glas svu silu dugo zadržavane i dugo mu nepoznate 
ljubavi; poslušao je svoje riječi, kao da ih ne sluša 
on, već Vjera. : 

.»Kćeri moja! Vjeral ni razumiješ, što znači to: 
kći? Kći! Srce moje “i krv moja i život. Ba! Tvoj 
stari — stari otac, već sijed, već. slab , 

Pleća o, Ignacija zadrhtala: sui pana mu se 
“cijelo . teško. tijelo. A ugušio je svoje drhtanje i i 
šaptao. je nježno kao da govori malom djetetu: 

»Stari otac... moli te, Ne,. Vjeročka, ori moli, 
plače! On inače ne plače nikad! Tvoje zlo, dijete, 
tvoja bol —.i moja.je! Više je. osjećam, nego sve 
druge svoje boli«, | : 

O. Ignacij manuo je glavom, 

o »Više, Vjeročka, A što je meni, starcu, smrt? 
A ti... Kad bi samo znala, kako si nježna, slaba 
i vlaka. Sjećaš li se, kad si se jednom ubola u.pr- 
stić, krv je kanula iz njega i ti si zaplakala? Dijete 
moje! Ti me ljubiš, vrlo me ljubiš, znam, Svako 
jutro ljubiš moju ruku, Reci, reci, za što se žalosti 
tvoja glavica — i gle, ovim ću rukama ugušiti tvoju 
bol! Vjero, još su jake ove ruke«, 

O. Ignaciju zadrbtaka j je kosa. 

 »Recil« 

U sobi bješe tio: a-iz velike udaljenosti čuo se 
zategnuti, isprekidani žvižduk lokomotive. | 


Izgubljene oči o. Ignacija gledale su naokolo, 
kao da se pred njim pojavila strašna prikaza iska- 


sapljenog trupa;. polako. je ustao, -s. nesigurnom 
kretnjom podigao ruku.s raširenim. i. jako ispru- 


ženim prstima. Prišavši. vratima, isprekidano je 


šapnuo o. Ignacije: 


 »Recil« 4 
A odgovor mu bješe štitefa, X 


IV, 


: Druđoda dana, kad je o, Ignacije rano i sam do- 


zučkovao, išao je na groblje — prvi put iza kće- 
.rine smrti, Bješe toplo, svuda zapušteno i tiho, 
kao da je taj žarki dan rasvijetljena noć, Kao 
obično, nastojaše o. Ignacije, da se drži ravno, 
srdito je gledao unaokolo i mislio je, da je ioš 
uvijek isti kao što bješe prije. Nije ni primijetio 
novu i strašnu bolest u nogama, niti da mu je duga 


brada posve osijedila, kao da je pao na nju ne- 


milosrdni miraz, 


“Cesta groblju. vodila je dugom ravnom ulicom, 


koja se polako uzdizala, a na kraju ceste vidio se 


bijeli svod grobišnih vrata, sličan crnim ustima, 
bdia! obrubljuju bijeli zubi, 
Vjerin. grob bio je na kraju groblja, gdje su iš- 


.čezle pijeskom posute staze, i o. Ignacije morao je 


dugo da lutapo uskim stazama, koje vođe unakrst 
među humcima od svih zaboravljenim i zapuštenim, 
Mjestimice vidjeli se polomljeni, od starosti poze- 


lenjeli | spomenici, rastrgane ograde i veliko, teško 
kamenje, koje je raslo u zemlji i koje je nekom 
krutom zlobom: dušilo starca, Na jedan od ovakovih 


kamenja naslonila se Vjerina mogila, Bila je po- 
krivena žutim .cvijećem, a okolo bješe sve zeleno, 


Jasen se grlio s javorom, a široka ljeska pružala 
je nad mogilom svoje. gibljive $rane s pavuljastim 
resastim lišćem 


O. Ignacije sio je na susjedni 
grob i odmorio se, Zatim pogledao je unaokolo, 
okrenuo je svoj pogled prema vedrom pustom nebu, 
gdje je visjelo nepomično, raspaljeno sunce. I tek 
. a . ragu a. onu La neis- 


vje 


"x 


nema dete a šumi SA ra I ponovno se 
sjetio o, Ignacije, da ovo nije tišinna, već šutnja. 
Širila se sve do vrata groblja, koja su bila iz opeke, 
teško se probijala kroz njih i zahvatila cijeli grad, 

tek ondje u sivim tvrdokorno i ukočeno izbuljenim. 
očima bješe joj kraj, 

Oca Ignacija polilo je nešto Tam po plećima, 
spustio je svoje oči na Vjerin grob. Dugo je gledao 
na žutu, kratku travu, iščupanu skupa sa zemljom 
tamo negdje iz široke, od vjetrova razrovane .po- 
ljane, i koji se još nisu mogli da sprijatelje .s“ tu- 

đom zemljom, — i nije mogao, da si predstavi, da 
leži ovdje pod onom travom, dva metra od njega 
Vjera, I ova blizina činila mu se nerazumljivom, uni- 
jela mu u dušu .začuđenost i uzrujanost. Ona, o 
kojoj je uvijek mislio o, Ignacije, kao da je zauvijek 
iščezla u tamnim dubinama beskonačnoga, bješe 
ovdje, pokraj... i teško mu bilo da pojmi, da je 
nema i da je nikad ne će biti, I o, Ignacij mislio 
je, da će ako izgovori neku riječ, koju je baš osjetio 
na svojim usnicama, ili ako učini kakvu kretnju, 


da će onda izaći Vjera iz groba, ustat će, tako lijepa 


i visoka, kao. što je bila, A ne samo ona, već i svi 
drugi mrtvaci uskrsnut će s njom, svi, koji su tako 
strašno zapušteni u svojem svečano hladnom 
šatorju, 

O. Ignacij skinuo je svoj široki, crni šešir, po- 
gladio je valovitu kosu i prošaptao je: 

»Vjeral« 

Bilo mu neugodno, što bi mogao čuti njegov 
$las kakav tuđinac, Stao je na neki grob i pogledao 
ie naokolo preko krstova, Nikoga ne bješe, Ponovio 


“je glasno: 


113 


Godina IL 


»VIJENAC« 


Kajiga IV./4 


»Vjeral« 

Ovo je već bio stari glas o. Ignacija, suh i za- 
povijedajući, i čudnovato bješe, da je s takom sna- 
Som dani nalog ostao bez odgovora, 

»Vijeral« am 

Glasno i zapovijedajući vikao je glas, i kad je 


prestao, za čas učinilo se, da zvuči ondje odozdo ne-. 


jasan odgovor, I 0. Ignacije ponovno se obazreo 
unaokolo, odstranio je kosu s uha i primaknuo ga 
tvrdoj, bodljikavoj biljci, 

»Vjera, recil« 

I s grozom osjetio je o. Ignacije, da ulazi u nje- 
govo uho nešto kao grob hladno, i da mu smrzava 
možđane, da govori Vjera, — a uvijek s istom 
dugom šutnjom. Što dalje tim ga više zahvatao 
strah i plašljivost, i kad je silom o. Ignacij otrgnuo 
od zemlje glavu, blijedu kao u mrtvaca činilo mu se, 
da drhće i trepti sav vazduh od bijesne šutnje, kao 
da se na tom strašnom moru diže divlja bura, Šu- 
tanje ga dušilo; valjalo se hladnim valovima preko 
njegove glave i kosa mu se ježila; razbijalo mu 
Srudi, koje su ječale pod udarcima, Drhćući u ci- 
jelom tijelu, osvrnuo se o, Ignacije oštro i za čas 
unaokolo, polako se digao, dugo i naporno se tru- 
dio, da izravna svoja leđa i da drhtavom tijelu da 
ponosno držanje. Uspio je. Polako je otresao pra- 
šinu s koljena, metnuo je šešir na glavu, tri puta 
je prekrstio grob i otišao je ravno, čvrstim kora- 
cima, A nije poznao poznato grobište i tražio je put. 

»Zašao saml« nasmijao se o, Ignacije i ustavio 
se na raskršću, 

A stajao je samo časak 1 bez misli okrenuo se 
na lijevo, jer stajati i čekati nije moguće. Goni ga 
šutnja. Diže se od zelenih mogila, izdišu je nepri- 
jatni sivi krstovi, u tankim, zagušljivim mlazovima 
dolazi iz svake rupice zemlje, prenasićene s trup- 


lima, O, Ignacije jače je pobrzao korake, Omamljen 
lutao je jednim te istim stazama, skakao je preko 
grobova, spoticao se o ograde, hvatao se rukama 
za bodljive kositrene vijence, a meko njegovo odi- 
jelo kidalo se u komadiće. Samo misao na izlazak 
ostala je u njegovoj glavi, Žurio se s jedne strane 
na drugu i pobjegao je konačno bez buke, visok 
i neobičan u svojoj lepršavoj svećeničkoj haljini i 
kosom, koja je lepršala vazduhom, Svako bi ga se 
više preplašio,, nego iz groba ustaloga mrtvaca, kad 
bi vidio njegovo svezano, glupo lice te čuo iz otvo- 
renih usta promuklo hroptanje, 

U najvećem trku došao je o. Ignacije do mjesta, 
gdje bješe bijela, niska crkvica groblja, Kraj veže 
drijemao je na klupici starac, kao što se vidjelo, 
hodočasnik - tuđinac, kraj njega svađale se dvije 
stare prosjakinje, navaljujući jedna na drugu, 

Kad je o. Ignacije došao kući, već se smrklo i 
u sobi Olge Stepanovne gorilo je svijetlo, Obučen 
i pod šeširom, zaprašen i poderan brzo je o, Igna- 
cije otišao bii ženi, te se pred njom srušio na 
koljena, 

»Mati,., Olga.., 
ram poludjeti!« 

I udario je glavom o rub stola i plakaše jako, 
bolno, kao čovjek, koji ne plače nikad, Dignuo je 
Slavu, osvjedočen, da će se odmah dogoditi čudo, 
da će progovoriti njegova žena, da ga utješi. 


smiluj mi sel« jecao je. »Mo- 


»Draga mojal« Cijelo njegovo tijelo ispružilo se 
ženi — i sukobio se s pogledom njezinih sivih očiju. 
U njima ne bješe ni sućuti, ni srdžbe. Možda mu 
žena praštala i žalila ga, a u očima ne bješe ni 
tuge ni oproštaja, Bile su nijeme i šutale su, 

I šutala je sva tamna, osamljena kuća, 

Ruski napisao Leonid Andrejev 
Preveo Selim Rakošev 


MRTVIMA 


Da li imate svoj mir, vi, koji ste bili nemirni — 
ko bi znao, jer kamen, što mnogo sakriva, ne govori. 
Prolazim uz beskonačne ravnice, na kojima su 
Okolo je šuma lovorova, Sunce zalazi, [grobovi 


LUmoran putnik na kamen sjedne, ' 

Sjeti se vječnosti, što nas zaokuplja svaki trenutak, 
i kada zalazi sunce, da se opet porodi, 

i kada padne list, da uvene, 


Koliko vas ima, mrtvi, 

združeni tišinom, koja vas sve spaja 

u tolikim prostorima bez zvuka; 

tu ptica katkada i pjesnik zaluta, 

da sluša srce, što se najjače otkriva usred muka, 


Blago je koracati po grobištima 


u jeseni, kad su nas izmučili strasti i ljetne pijanosti, 


Noseći sjetno preobraženje dobi u očima 
hodočastim k vama, 


I lahor, što šumi kroz čemprese, vječno tamne duše 
ublažuje kao da dolazi glas od nekog dragog iz groba, 
moj bol, što se rađao u burama 

i dolazi na groblja, da se odmori, 


Frano Alfirević, 

KROZ ALBANIJU 


Ja ne bjeh čovjek, Ko životinja sam bio 
i gutah suze mjesto hljeba 
i mjesto vina ja sam pio 
u mlazovima studen zrak sa tmurna neba; 
prostirač: svela trava, kukurijek i bijeli trn; 
pod glavom: stanac kamen i Sudbine pogled crn. 
O sveti Oče sa nebesa, 
sa zemlje, ispod zemlje, sa svih strana; 
o divno Vrelo prastarih čudesa; 
o čudna silo obrtaja godina i dana; 
o životna snago bilja i živina — 
okreni oči sad od sodomskih nizina, 
Ti, Mihajele, vođo anđeoskih četa, 
dokuči Europe ljusku, što se prahom puši, 
natoči ljudske krvi! Prva — sad je peta 
pod Tvojoj nogom, Neka bludnica se ruši: 
smrt trunjenja pod teretima svoga zlata 
nek bude zaslužena plata! 
Ja ne bjeh čovjek! Ko životinja sam bio 
u odrpanim cunjama i smradu, 
i samo zrak mi Bog još ostavio, 
Bog? Da! Ja znam: On jest u svakom našem radu, 
a] ništa ne smeta životinjskome rodu, 
. jer predade mu razum i slobodu, 
da rodnu zemlju mirno teži, 
u ljubavi da rađa Božije slike 
il ispod muka jedan na drugog da reži, 
da slažu saveze i klike 
i pomalo se more na tenane, 
izmišljajući muke nove i nove megdane: 
nek biraju, što žele! 
Izabraše i sada vele: 
Ta borba — Božija je volja — mije naša želja! 
Ej, svijete, izdajico svoga Spasitelja, 
o milosnice svačija sa noćnih puta, 
0, što si vješto uz'o tračak smijeha 
iz okrajaka duginijeh skuta 
i navukao mučeničku obrazinu, 
da budeš sličan božijemu Sinu, 
Otkupitelju tuđih grijeha! 
Ja ne bjeh čovjek, Plijen sam živi bio 
sa stotinama još družine, 
Koračali smo — snijeg je pad'o, grad je bio — 
kroz klance Skenderove iznad bezdane doline; 
koračali smo tužno s teretima svojih sijeta 
u čvrstom krugu nasađenih bajuneta, 
I tako — tjeralo se roblje albansko kroz klance: 
u prnjama i golo, boso, glađano i žedno; 
provađalo se ulovljene dušmane i strance — 
i to je ono, što su znali svi i da je bijedno 


Al da: mi nijesmo više bili Ljudi... 


gospodsko roblje to, al ne opazi niko, da smo i mi 
[ljudi 
. »O majko moja, moja ženo, braćo moja krasna, 

O sine moj, još neljubljeni divni sanče — 
ah, slutite li, kako mi je sada?!., Noć je kasna 
i bijesni dažd ohladio je ognjišta.., O bijeli danče, 
daj svani! Pomrije roblje sve, ne dočekavši trak 
...ILi ti možda u rat ode? [Slobode 
Pa — neka! Pobijte se: zvjerad, ljudi, 
nebeske pojave i drvlje, kamenje i vode — 
pokoljite se i u toploj krvi sastavite grudi 
i zubima se davite, paklenski rode; 
nek jedno drugo uništi i skrši, 
al samo — nek se brzo svrši! 

O Luciferu, zlobni duše, daj se smiluj na nas, 
pokolji i nas i njih danas, 
nek nestane nas svih sa tla, 
nek bude kraj, pa tad s bokalom naše krvi 
daj, nazdravi siroti, što će poslije biti stvoren prvi. 
Nek svrši!! Dosta ove nauke: upoznah slasti 
bogovske patnje i naučih ljubiti ko niko nije znao 
ja jesam kralj sad osjećaja, ali dosta i te vlasti. 
O smilujte se: ja bih opet k zemlji pao. 
Pokoljimo se. Neka jedan drugog uništi i skrši, 
al samo —.nek se brzo svrši« — — — 

Po danu se je išlo kroz vrleti u dugom redu 
i psovalo se, da se nebo u krv zgusne 
i griskalo se koru hljeba skvašenu u jedu, 
a kada ni tog nije bilo, iz suhe se je usne 
sa strašću otrov sipao i pio zrak s bregova, 
sav nadojen truležom već pomrlih drugova; 
po noći se je mrlo: sutra, prekosutra i svaki dan ko 
a teški led i gusti mraz je pad'o na nas, [danas 
T tako redom: glad i led i jad bez tračka sunca; 
i tako redom: brda, bezdanke i puške nabijene, 
a nikad ne vidio toj Golgoti vrhunca, 
niti čuješ tople riječi, već zaboravljene, 
Tek — kom se molit nije! — naša zdvojnost molila 
»Podavi, Luciferu, sve, al brže skrši, [se vragu: 
zameti svaki spomen sjemenu i tragu, 
al samo brzo, brzo, brzo svrši, 
pa tad izreci zdravicu s bokalom naše krvi 
siroti, što će poslije biti stvoren prvi!!« 

Ja ne bjeh čovjek. Ko životinja sam bio 
i gutah suze mjesto hljeba 
i mjesto vina ja sam pio 
u mlazovima studen zrak sa tmurna neba 
i pobožan i shrvan, kleo, kleo, kleo, jao, 
kad najviše sam Boga u pomoć nam zvao, 

Miserere — — — ' 
Mile Budak. 

ULDERIKO DONADINI 


STUDIJA O KNJIŽEVNOM RAZLOMKU, 


»Koja velika ideja vodi naše društvo? Kroz 
redove naših bankara, trgovaca, posjednika, poži- 
vinčalih u želji za sticanjem sve većeg imetka, pro- 
lazi ponižen čovjek od srca i volje za rađom» 


ismijan, podrta odijela, kao kakvo čudovište ili. 


preostatak jedne vrsti čovjeka, što se već davno 
proživjelo. Duh kod nas mora početi da sumnja, 
nije li možda nepotreban? No bez vjere za nečim 
višim ništa nema, Sve drugo je grozna laž, kojom 
se truju oni, što ih nestaje u svakidašnjost. Zar 
više nema boga u suncu, što se svakog jutra diže 
nad naše krovove? Što posvećuje ovaj Život? 
Zar može postojati narod, koji nije pokušao do. 


segnuti boga?« Donadini. 


INCREDIBILE. 


»U našim kritikama se neprestano govori o stilu, 
jeziku, interpunkciji, gramatici, ali nikad o onome, 
što je umjetnik kazao«. 

(Kamena s ramena.) 
jesto svakog opširnijeg teoretskog obra- 
zlaganja i opravdavanja metoda, za- 
daće i cilja ove studije spomenuću 
jednu zabilježenu anegdotu o »dvo- 

jici« Nietzschea — kako ih nazivaju historičari — 
o pravom germanskom Nietzscheu i o »francuskom 
Nietzscheu« Guyauu. 

Za svog boravka u Italiji šetajući Nietzsche 
jednoga dana ulicama Nizze opazi u knjižari Vis- 
conti jednu knjigu sa čudnovatim naslovom: «Es- 
quisse d'une morale sans obligation ni sanction«, 
Radikalnog imoralistu i teoretičara »preocjene svih 
vrednota« nagna ta smiona titula da kupi knjigu 
i da je pročita, Čitajući tako taj slučajni kritičar 
sa crvenom olovkom u ruci etički katekizam njemu 
nepoznatog pjesnika i filozofa namjeri se na jedno 
mjesto koje je izazvalo autora Zaratustre, Jedna 
rečenica glasila je: »Zadnji cilj prema kojemu ima 
da se upućuje sve naše teženje mora biti ljubav 
prema svima ljudima«, Guyau je izazvao Nietzschea 
i ovaj je reagirao. Opaska koju je Nietzsche stavio 
sa strane to potvrđuje, »Incredibile« — glasila je 
reakcija kritičareva — opaska koju je stavio 
Nietzsche, Tako je reagirao principijelni skeptik 
na pjesničkog dogmatika, 

Anegdota zgodno karakteriše jedan odnos kri- 
tičara prema svakom autoru. Ima više kritičkih sta- 
jališta i jedno od čestih je upravo to Incredibile 
— stajalište. Kritičar ne shvata, odnosno neće da 
shvata i posljedica toga je negacija, To je stajalište. 
I prije nego se usvoji rezultat mora da se usvoji 


to stajalište. Opreke su jasne: normativna i de- 
skriptivna kritika, Kritika koja sudi i ocjenjuje 


oboružana autoritetom objektivnosti i kritika koja 


objašnjuje i rasuđuje sa malim autoritetom subjek- 
tivnosti, Stajališta su oprečna pa i rezultati različiti, 
Ova studija polazi sa drugog stajališta, oprečnog 
onome Incredibile-stajalištu, Zato se ni samo ime 
»studija« ne smije tumačiti po akademskoj termi- 
nologiji. 

Iona je jedna spontana reakcija na jednog 
čitavog pisca prema kojemu se ne uzima nikakav 
dogmatski — aprioran stav, Taj prvotni stav je, u 
koliko ga ovdje ima, više neposredan i kao takav 
neminovan, jer između subjekta i objekta u ovom 
slučaju ne postoji ona za »objektivnu« kritiku 
potrebna distanca koja bi tražila hladnoću raciona- 
lističke kritike. O Donadiniju pišem kao o živom 
savremeniku i o članu društva koje još živi, kreće 
se i izražava u krugovima i kružićima. I više, O 
čovjeku kao isječku iz jedne generacije koja je i 
bez aktuelnosti aktivna, Objašnjenje je na taj način 
postavljeno na širu podinu i okvir je proširen, Lična 
nota ne treba da smeta, jer ona nije vezana uz samu 
ličnost pisca o kome je riječ, koliko uz ideološki 
njegov okvir, Toliko za objašnjenje onima koji bi 
ovo možda mogli smatrati nekom ličnom apologijom 
Donadinija, ' 

Objašnjenje traži i naziv »književni razlomak«. 
Matematski shvaćen razlomak nije što i cjelina. 
Psihološki shvaćen on je cjelina sa svojom poseb- 
nom fizionomijom, samo što crte na fizionomiji te 
»cjeline« nisu izrađene i potpune kao kod cjeline. 
One su krnje i nedovoljno izražene, Kao takve 
izvrgnute su momentanim promjenama, makar i 
samo slučajnim, koje rezultiraju s raznim poslje. 
dicama i književnim rezultatima, Takvih. razlo- 
maka ima i među najboljim našim književnim ime- 
nima, Oni su najčešći, da ne rečemo beziznimni, 
Ispitivanje uzroka od manje je važnosti na ovome 
mjestu. Na primjeru Donadini oni će se sami poka- 
zati i utvrditi bez nasilnog traženja i podmetanja. 
Mjesto dogmatskog akademskog apriorizma kritič- 
kog iznose se samo aposteriorne, iskustveno potvr- 
đene konstatacije nađene na samome objektu, 

Dakle i opet prerašćivanje . stajališta-»Incredi- 
bile«. 


KRONIKA. 
»Što me je tako uništilo? Odakle ta propast? 
Alkohol? Žene? Sve je to kasnije došlo.: Propast 
je došla iz moje duše.« (Dunja) 
Kad bi počimali po šablonskom ključu, morali bi 
najprije fotografski uhvatiti i reproducirati sve 
sitnice iz piščeva privatnoga života, Morali bi dati 

neku vrstu biografije, Jer biografija pjesnikova — 


kao i svakog duševnog radnika glavni je ključ za 
razumijevanje njegova djela, Tako veli jedan dio 
kritičara i historičara, I to samo jedan dio. Svijesni 
toga neki valjda zato i pišu sami autobiografije kao 
davni filozofi Augustin i Rousseau, Karakteristika 
tih autobiografija je da nisu sasvim vjerodostojne, 
što je priznao i najiskreniji među njima, pisac 
Emila, Jedna vrsta pisaca daje svoje autobiogra- 
fije u romanima i pripovijestima. Samo jedna vrsta. 
Jer to nisu ni pozitivisti ni naturalisti umjetnički, 
To nije ni Zola ni Turgenjev. To su psiholozi i filo- 
zofi kao Strindberg, Tolstoj i Dostojevski. U tu 
vrstu pisaca — makar i kao podvrstu — možemo 
uvrstiti i Donadinija, Njegove pripovijesti to su u 
glavnom zabilježeni doživljaji, Razumije se gledani 
kroz perspektivu licentiae poeticae, Izlučiti treba 
samo literarne motive i svu onu napravu koja je uz 
njih vezana, a koju je pisac istakao posredstvom 
drugih autora, Same rastrgane slike, to su slike 
jednog nepovezanog života. Poza i namještenosi 
iskače sama iz tih slika i po tome ispada i iz same 
biografije, S tom rezervom na umu pročitati Dona- 
dinijeva djela znači razumjeti njegov život,  Od- 
nosno i makar manje od toga: naslutiti njegov 
život. Tu je životopis. Jedno drugo upotpunjuje i 
— objašnjuje. 

= Donadinijev život, makar bio i »interesantan« 
nije ni po čemu bogat sadržajem,  Scenerija je u 
šarolikosti prilično monotona i časovite promjene 
u njegovom toku ne izazivaju velike efekte, Život 
u komadima, Efekte izazivaju samo male slučajne 
scene i ekscesi, spontani i namješteni, Donadinijev 
privatni život (kako se to naziva) poznat je i lju- 
dima izvan njegova kruga, koji je bio prilično 
tijesan, U gradu u kom je živio bio je poznat manje 
po djelima pisanim koliko po nepisanim činima, po 
ekscesima i anegdotama o tim ekscesima, Svakako 
jedan raritet bez obzira na njegovo porijeklo i pri- 
rodnost, 

Već u tim nepisanim njegovim djelima označen 
je njegov stav prema užoj i široj okolini, Pisana 
djela su određivala taj stav, nepisana izvršivala, 
Iz bezbroja primjera odabirem samo jedan karak- 
terističan i slikovit, kojemu sam bio svjedok, Bilo 
je predzadnje godine njegova života. Išao je s 
Kaptola na Jelačićev trg razbarušen i mamuran sa 
živim i prejakim gestama. Svjesno ili nesvjesno, 
svejedno, I svratio je na se pozornost. Publika ga je 
po navici znatiželjno gledala, a to ga je vrijeđalo i 
izazivalo, Jedan utovljeni židov s napudranom 
polovicom o ruci bio je član te publike koja je 
svojom znatiželjom izazivala, Dovoljan razlog da 
ga provocira. I on je reagirao, Jedan radoznalo 


zadovoljni pogled njega je izazvao. Možda refleks 
»duše« u tom pogledu, koji je odražavao njezin in- 
ventar: trokatnica, žena sa konforom i močvarno, 
puzavo židovsko zadovoljstvo. Revolt se izrazio na 
pokretu mišice, koja se odjednom našla na prolaz« 
nikovom obrazu i kao potres pobrkala njegovu fili- 
starsko-židovsku simetriju. Ravnotežu je morao da 
uspostavi redar sa kundakom, To traži građansko 
dostojanstvo! Ono je tražilo satisfakciju i dobilo je. 
Grdnje su pale kao pljusak po tom »bezobraznom 
provokatoru« koji tako nagrađuje njihovu znati- 
želju a brzo i dva-tri kundaka, Publika je uvijek 
na strani svojih članova i mamurni provokator je 
bio osamljen, Scena je dobila i primjeren sadržaj: 
stoji tako kao igla zabodena u klupko nesavremeni 
»vitez« u savremenoj tržnoj gomili i na sve izazove 
odgovara jednom zaratustrovskom gestom: »Evrop- 
ska psetal« Revolt, jedan čudan revolt, strši tako 
sapet u tom šareno-prljavom klupku a tri svjetlu- 
cave bajonete stisle su ga u prepastnu tjesnoću. A 
on se ipak koprca i sluša bezbroj dijaloga: »Ko je 
to?« — »Jedan budalasti pjesnik«, Riječ ide od 
usta do usta. Za trg senzacija, za Donadinija 
rešetke, : N. 

Dovoljno karakteristična slika = Donadinijeva 
života, Najbolja ilustracija njegova odnosa prema 
našemu i »našemu« društvu, I tako uvijek, Ekscesi 
i senzacije. I eto to je bio on, onaj  »privatni«, 
poznati Donadini, To je njegov stav, namješten ili 
nenamješten, ipak uvijek njegov. 

Da markiramo  najglavnije momente njegova 
života, Donadini je rođen 8, aprila 1894, u Plaškom, 
tamo oko sjecišta Like i Primorja. Normalku polazi 
u Ogulinu i Trogiru. Još kao drugoškolac šalje 
pjesme iz Ogulina u omladinski list »Pobratim« u 
Zagrebu, Gimnaziju polazi u Zagrebu, gdje i matu- 
rira 1912. godine, Iza mature upisuje se u gospo- 
darsko-šumarsku akademiju, gdje izdrži samo 
godinu dana da pređe odmah na filozofski fakultet; 
Uzet za rata u vojsku povlači se po garnizonima, 
špitalima i da se riješi toga okrutnoga bauka, mora 
kao i mnogi tadanji antidržavni »pacifisti« da simu- 
lira ludost, I on je simulira, I s odličnim uspjehom! 

Kao đak piše fejtone i kozerije po našim dnev- 
nićima.  Apsolviravši bez ispita  suplentuje u 
Zagrebu, odakle ga, valjda »iz obzirnosti« (odlični 
simulant!) premještaju u Petrinju, Vinkovce pa opet 
u Zagreb, gdje je ostao do smrti i ako na — do- 
pustu, koji mu je davan redovito iz posebnih peda- 
goških obzira Devetstopetnaeste izdaje u vlastitoj 
nakladi, kao i svi početnici, knjigu »Ludepriče«, 
zbirku pripovijesti. Kritika je u njoj pohvalila samo 
— kuražu, Da kritici valjda da pravo, Donadini je 
tu kuražu i dokazao, Ne tražeći kao većina počet- 

nika (onda i sada) preporučne legitimacije, ulazi u 
književnost i bez svemoćne  provodadžinice naših 
Foma Fomića — Protekcije, Mrzeći idejne kom- 
promise ne ulazi ni u jedno književno društvo, 
»Svako društvo nastaje iz slabosti pojedinaca«. To 
je njegova motivacija, Malo namještena, ali nje- 
gova, Izolovan tako izdaje nepune [dvije godine 
Kokot »mjesečnik za književnost i umjetnost«, 
komu je vlasnik, administrator, urednik i devet 
desetina saradnik, Ovom neliterarnom imenu daje 
literarno obrazloženje: »Kokoti navještavaju dan, 
Ako se komu naslov našega lista čini smiješnim, to 
neka zna, da i onako nema tako svete riječi, koje 
ne bi profanirale mase«, (God, I. br, 2.) 

Kokot je ispunjen većinom aktuelnom kritikom, 
dnevnim zapažanjima, nekad i političkim člankom 
i polemikom sa malo. beletristike, Devetstosedam- 
naeste izdaje mu Merkurova zabavna knjižnica dva 
mala romana, bolje dvije pripovijesti: Sablasti 
i Vijavice, Iste godine sabire vrednije kritike, 
fejtone i eseje iz Kokota i s preinakama i dopunj- 
cima izdaje ih u knjizi Kamenasramena, De- 
vetstoosamnaeste štampa u »Savremeniku« (ne 
mogući naći nakladnika) odulju novelu Dunja. 
Devetstodevetnaeste piše dramu Bezdan — 
četiri prizora, koja mu se iste godine 8, maja prika- 
zuje u zagrebačkom kazalištu, a potom i štampa. 
Devetstodvadesete piše dramu Igračka oluje 
(3 čina) i nudi je istom kazalištu, koje je odbija. 
Izlazi u edicijama Hrv. kazališne biblioteke 1921. 
Devetstodvadesetprve štampa u »Kritici« (februar) 
aktovku »Gogoljevasmrt«, Iste godine izdaje 
i svoje najveće djelo, roman »Kroz Šibe«. (Ju- 
goslavenska literatura IV.) Devetstodvadesetdruge 
izdaje drugi roman »Bauk«, što su zapravo prera- 
đene »Sablasti« sa četiri nove kozerije, To su veće 
i izdane stvari osim onih sitnijih i razasutih po listo- 
vima i časopisima, U ostavštini se nalazi neobjav- 
ljena i potpuno izrađena drama u 3 čina »Strast« 
te »dnevnik« sa zapiscima iz vojništva i drugim 
kojekakvim bilješkama, koje su nam poznate samo 
po autorovim usmenim izjavama, To je sve, u čemu 
je sadržana književna legitimacija Donadinijeva. 

Još od vojništva, otkad je počeo da »simulira« 
Donadini je poboljevao na živcima, Životom, polu- 
životom, neživotom i svim drugim  »protufilistar- 
skim« elementima živčevlje se sve jače razrovalo, 
Iza glume nastupila je zbilja. Onaj atletski primor- 
ski organizam sa značajnom i izrađenom fiziono- 
mijom počeo se je paradoksno trzati u dekađent- 
skom živčanom pletivu. Simuliranje razvijalo se 
tragično, U ime zakona i reda Donadini zapada sve 
češće iza rešetaka i ako nije ni zločinac ni antidr- 
žavni sumnjivac. Normalno društvo t. j. prosječni 


čovjek, vulgo filistar, našao je u njemu abnormitet 
— opterećen ekscesima, koji je gledan s te nor- 
male prebačen u neobični soj vagabunda, Rim- 
bauda, pijanice Veralinea, kleptomana Fidije i raz: 
bojnika Francois Villona, Dakle nikakvo čudo, da 
se čovjek s takvim kvalifikacijama trpa u ludnicu. 
Stenjevac je obogatio Donadinijevu dušu kao Ka- 
torga, Mrtvi dom, Dostojevskoga, ali je ubio nje- 
govo tijelo, Tu ga je zagrizla tuberkuloza i poma- 
mno u galopu žderala ga do smrti. S tim mirazom 
došao je zadnji put iz Stenjevca kući, I u jedan 
čas, kad se »duša otvorila«, bolesnik je posegnuo 
za oružjem gospođice Julije i — zaželio svršetak, 
A svršetak je već bio na početku. 

Donadini je umro desetoga maja tisuću devet- 
stodvadesettreće, 


OKVIR, 


»Svako društvo nastaje iz slabosti pojedinaca«. 
(Kamena s ramena.) 


Kao u životu tako i u literaturi, odnosno literar- 
noj kritici, Donadini nije bolje prolazio, Kao i uvi- 
jek i ovdje su razlozi lični. Prema njemu je bilo 
najmanje objektivnosti. Ko pozna naše književne 
prilike, biće mu razumljivo, Kod nas je tako, Knji- 
ževnici se mjere po broju prijatelja, a kavanski 
stolovi određuju smjer našoj umjetnosti i »umjet- 
nosti«, Valjda je to neka naša rasna mana, Valjda 
je kolotečina tako pošla i ide dalje. Valjda. Ali je 
fatalno za nas, da se literati kao u političkoj i či- 
novničkoj karijeri penju na položaje i mjesta, pa 
čak i u historiju literature s legitimacijom svojih 
protektora, Vlast jednoga režima, impotentnog, bi- 
rokratskog i analfabetskog. Kao mnogi tako je taj 
režim osjetio i Donadini, Tretiran je kao papirnati 
»umjetnik« t.j. artista, vještak, čovjek kojemu 
ne dostaje invencija; koji izvještačeno pripovijeda 
samo neproživljene knjige. Dakle epigon. I više. 
Besavjesni plagijator. Jedan njegov uvodničar, koji 
posjeduje baš sve kvalitete papirnatog artiste, utvr- 
đuje taj sud izuzimajući (dakako iz obzira) knjigu, 
kojoj je pisao predgovor. Pitanje je, koliko ima 
istine u tome tvrđenju i odakle to, gotovo jedno- , 
dušno mišljenje, , 

Razlozi su shvatljivi. Donadinijeva šira književna 
generacija razmetala se u punoj mjeri original- 
nošću, Njezin zahtjev je emancipacija iz karika 
književnog kontinuiteta, Odatle kidanje starih auto- 
riteta, naših i stranih, bez razlike i beziznimno, Traži 
se paralelno koracanje s novom Evropom, odnosno 
»Evropom«, jer je ta neodređena, I nikakve konce- 
sije staroj! Ona se preživjela kao i stara Hrvatska, 
Umjetnički pokreti, »škole« i struje ocjenjuju se 

samo u perspektivi modernosti, Moda, Manija mo- 
dernizma, Kao u drevnoj »Hrvatskoj Modernoj« kri- 
žaju se u toj novoj generaciji najrazniji smjerovi 
i književna imena savremene Evrope, Jedan histe- 
ron proteron u odnosu prema starima. Originalnost 
je samo teoretska, dok je plagijatorstvo udoma- 
ćeno kao malo kada, Glavno je vještina plagiranja. 
Papirnato-režijski artizam, To anarhističko literarno 
pseudorevolucionarstvo i nije ništa drugo, nego 
prestilovavanje produkata zatajenih stranih autora 
na naš stan, Potka je ista, Promijenjen je samo 
stan, U fermentnim periodima, punim sviju kriza od 
ekonomske do umjetničke, ovo raspoloženje je ra- 
zumljivo, Psihološki ono je još shvatljivije s obzi- 
rom na duševnu građu svake mlade generacije, Iz 
elemenata duševne labilnosti, pubertetske poreme- 
ćenosti i neuravnoteženosti možda bi se dali naslu- 
titi neki patološki simptomi, koji prate svaku mani- 
festaciju omladine u njezinu »deliriju« — kako hoće 
psihopatalozi kao Willy Hellpach, Možda, Ali ovdje 
se ne radi o ispitivanju uzroka pa ni o njihovim: 
posljedicama, Tumačenja Pro i Contra ostavljamo 
po strani. Zanima nas samo stav i položaj Donadi- 
nijev u okviru ove generacije, Po svom stavu Dona- 
dini ne spada u ovu kategoriju. On nije nikakav 
programatski revolucionar, i ako njegova djela nose 
i po koji biljeg »revolucionarnosti«: one posebne 
pasivne revolucionarnosti, kakvom su se zanosil; 
prvi kršćani. Po srijedi, između svih književnih ta- 
bora Donadini se uopće i ne opredjeljuje ni na je 
dnu stranu, On nije programski ni na strani starih 
ni mladih ni najmlađih. Istupa osamljen i takav 
ostaje do kraja. Međutim taj istup nije sasvim po- 
zerski ni ekstravagantan., Donadini ne negira niti se 
odriče »starih«, ni mrtvih ni živih, kako je običaj 
kod svake mladosti. On ih samo izabire iz istorije 
književnosti i po svojoj ličnoj kritičkoj normi posta- 
vlja ih na dolična mjesta: u »historiju čistih umjet- 
ničkih djela«, Dakle samo selekcija umjetnosti iz 
literature. U tu vrstu odabranih i sposobnih za hi- 
storijski umjetnički život svrstava Donadini dosta 
nezastarjelih različitih imena kao: Kranjčević, Ko- 
vačić, Matoš, Vidrić, Vojnović, Nazor i Šimunović, 
(Kokot I, god, 2. br, str. 25.), Dakle nikakovo lite- 
rarno fakirstvo, Svoje prve vrijednije pripovijesti 
štampa on u »Savremeniku« (1913, god,: Lude priče 
i Prorok i pelivan) u kom će i poslije bar na mahove 
sarađivati kao i drugoj, od njega inače dalekoj, re- 
viji »Kritici«, Dovoljan dokaz, da Donadini nije 
svoju osamljenost smatrao nekim  principijelnim 
stanovištem, nego nekom ličnom nuždom, Kako god 
se.on sam nije mogao ni htio da uokviri ni u jednu 
literarnu našu »školu«, tako bi i svako uvršiavanje 
s naše strane bilo nasilno, Ne znači to, da Donadini 


nije imao nikakvih literarno-rodbinskih veza s pr- 
vašnjim književnicima, — Čuli smo već, kako se on 
zna da zagrije i za starija naša literarna imena, u 
čem se sasvim razlikuje od mladih i najmlađih, Ali 
on polazi i dalje, Nalazeći neprikosnovene autori- 
tete on im se fetiški poklanja glorificirajući ih do 
naivnosti, Vidrić i Nazor, na primjer, za koga u je- 
dnom zanosu veli, da uopće nije u stanju da na- 
piše lošu pjesmu. Zašto baš Vidrić i Nazor? I kako 
dolazi do toga, da pjesnik skepse, boli i očaja glo- 
rilicira upravo sebi protivne pjesnike sunca i ve- 
drine? Pod tom prividno neprozirnom korom pita- 
nja naći ćemo jedan upravo tipičan primjer psiho- 
loške adhezije i »ljubavi komntrasta«, Jedno bliže 
osvjetljenje pjesnikove duše koje će upotpuniti 
druga, Mi ćemo zasad zaobići razlaganje ove kon- 
statacije, da se možemo povratiti genetičkom pro- 
matranju pjesnikova razvoja i osvjetljenju njegove 
socijalne pozadine, : 
Donadini je nikao iz one nacionalističke sredine 
predratne omladine, zapravo iz jednog njezinog ta- 
bora. Onoga koji se kupio oko Matoša, To nisu bili 
Masarikovci ni Skerlićevci, realiste i pozivitiste, ma: 
kar je on po političkoj ideologiji bio bliži Skerlićevu 
nacionalističkom taboru, Po mentalitetu on je bio 
vezan uz kolo Matoševaca, romantičara, naših »po- 
čvenika«, idealista i antipozitivista. Taj fakat je 
karakterističan i važan za kasniju Donadinijevu 
orijentaciju, On nam prikazuje nepretrganost i ve. 
zanost u njegovu duševnom razvoju. Primarnost 
Donadinijeva »počveništva« sa romantičkim senti- 
mentalizmom i neke vrsti »reakcionarstvom«, gleda- 
nim, dakako, sa aspekta liberalističko-pozitivističkog. 
Ove dvije omladine, Skerlićeva 1 Matoševa, i 
ako razne po načelima nisu se paralizovale, nego su 
se šta više i kompletirale, Razlike su bile više psi- 
hološke nego racionalne, praktično-teorijske, Više 
razlike mentaliteta i temperamenta nego kulturno“ 
političkih principa, makar su i te razlike formalno 
postojale, Skerlićevci, to je inkarnacija aktivne re- 
volucionarnosti, političkog realizma s jakom “soci- 
jalističkom notom. Antiromantično nastrojenje “sa 
dinamičkim, tvrdim pozitivizmom bez poetičke sen- 
timentalnosti.  Progresističko stremljenje u smjer- 
nici Sutraevrope sa revoltom na konzervatističku 
statiku i dogmatsku autoritativnost, Antihistorizam 
i antitradicionalizam sa: svim surogatima demokra- 
tiziranoga, zapravo «proletarizovanoga liberalizma; 
Matoševci, to je njihov puni kontrast, Njihova 
bitna oznaka je tradicionalnost sa mnogo (i odviše) 
nacionalnog konzervatizma i kulturnog »reakcionar- 
stva«, Neki anemički dogmatizam s fatalističkom 
notom. Saraslost sa zemljom, s romantičarskim po- 
štovanjem narodnosti i »Naroda« (apstrakcija) sa 

svim njegovim osebinama, Antikozmopolitizam, eks- 
kluzivni, fanatički patriotizam, regionalnost, »gri- 


čanstvo«, Protusocijalističko, - gotovo  protudemo- 
kratsko,  nastrojenje .s aristokratsko-individuali- 


stičkim simpatijama u stilu neoromantike, Tamo re- 
volucionarnost mozga i mišica, dinamiziranje masa; 
ovdje »revolucionarnost« srdaca, Tamo jedan prag- 
matički konstruiran nacionalizam;: ovdje sentimen- 
talni spiritualistički idealizam, Tamo ladni emanci- 
povani mozak, ovdje vruće, opterećeno srce; Skezli- 
ćevci su anatomi društva i analizatori duše, Mato- 
ševci su samo historici društva, poklonici heroja i 
ljubitelji duše, Skerlićevci su kritičari i analizatori 
i realiste, Matoševci sintetičari, impresionisti i arti- 
sti, Te dvije struje, i ako sa malo nastavljača i bez 
sistematskog stvaranja škole, ostavši (gotovo) ogra- 
ničene na svoje stvaratelje, očituju dvije razne 
strane, dvije manifestacije naše rasne psihe; I zato 
su one jedna drugoj nadopuna, jer jedna plus druga 
daju sumu, totalitet naše duševnosti, Obe su inhe- 
rentne u svakoj generaciji, razlike su samo u izra: 


žavanju, Zato će i uticaj ove dvojice naših literarnih 


pedagoga; bolje: »andragoga« ostati u svakoj gene- 


raciji trajan, makar i latentan To su dva pola sa 


jednim focusom, a focus je naša narodna psiha, ' 
U kulturnoj historiji nalazimo jedan frapantno 
analogan primjer kod Rusa devetnaestoga vijeka sa 


zapadnjacima i slavjanofilima, Skerlićevci su zapad- 


njaci, Matoševci slavjanofili gotovo do poklapanja, 
Zapadnjaci daju Turgenjeva, slavjanofili Dostojev- 
skoga, I ako smijemo biti slobodni, makar i u demi- 
nutiviranim analogijama, da samo slikovito prika- 
žemo tu sličnost bez ikakvih daljnih konzekvencija; 
možemo ustvrditi, da naše Skerlićevo krilo, radika- 
lizirano do ekstremnosti, daje socijalnog ljevičara, 
zapadnjaka i pozitivistu Miroslava Krležu; dok Ma- 
toševo krilo, radikalizirano u drugu krajnost, daje 
konzervativca »počvenika«, gričanina Donadinija. 
Eto linija na kojima se sastaju ove antiteze, Eto 
spojnice, koja će od prvog početka privezati Dona- 
dinija uz stožinu idejnog kruga Dostojevskoga, I ove 


analogije uzete i cum maximo grano salis i nemaju 


druge zadaće, nego da nam dovedu Donadinija na 
onu ishodišnu tačku, koja je odredila smjer pa i 
okvir njegova razvoja. 

Šta je prirodnije, nego da se Dnrdkšjevi du- 
ševna fizionomija izrađuje baš u ovoj ovakovoj i iz 
ove ovakove sredine? On je nemoguć kao naš za: 


padnjak, kao Skerlićevac, makar se njegova poli- | 


tička ideologija poklapala s njim i bez najmanjega 
ostatka, On je jedino moguć, jedino razumljiv kao 
Matoševac (pod čim razumijevamo svu onu ideolo- 
iju koju smo tim imenom okrstili, dok su literarne 
srodnosti ovdje manje važne), Jer čitav onaj credo 


te — nazovimo je ekonomski — »škole« sadržan je u 
Donadiniju kao njegova primarna osebina, kao nje- 
Sova duševna oznaka. Ta jedinstvenost i nepretrg- 
nutost Donadinijeve duševnosti, ta ravna linija nje- 
gova razvoja možda će koga pomesti, jer će naći na 
toj liniji i poprečnih presjeka, jaraka i skokova, Ali 
iti jarci i ti presjeci i ti skokovi samo su umjetna 
traženja za postavljanje, za učvršćenje jedne jake 
poluge, na koju ima da se odupre, da'se čvrsto usto- 
boči sva ta duševnost, Oni su akcidentalija u tom 
spontanom kontinunitetu. Oni su dokazi a conitra- 
rio, Pomislite samo na kršćanina Dostojevskoga, koji 
stvara ainoralnog predničeanskog natčovjeka Kiri- 
lova i vama će biti odmah jasan i individualista i 
esteta Wildeovac i materijalista Donadini u 1 odnosu 
prema pravom Donadiniju, 

U. prvom svom djelu Lude priče dikiive 
Donadini svoju neposrednu ili posrednu saraslost sa 
Matošem, sa njegovim čitavim duhom. On je tu još 
đak, učenik bez svjedodžbe, Te priče nose karakter 
nekih mutnih reminiscencija, koje u duši odzvanjaju 
nesuvislo i nepovezano, neartikulirano, To su mu- 
canja senzibilna čovjeka koji reagira na životna 
data, makar i umjetno motivirana, sa instinktivnim 
i zato nejedinstvenim kretnjama i izražajima, Ti 
izražaji motivisani su najrazličitije. Njih je pokrenuo 
i Nietzsche i Wilde i Baudelaire i Przibyszewski i 
disharmonična sinteza svega toga: Matoš, Oni su naj_ 
različitije i izneseni, Kao kozerije, pjesme u prozi i 
priče, Je li to ipak sve samo literatura, kako je Dona- 
diniju kritika jednoglasno prigovorila? Kasniji Dona- 
dini dokazao je potpuno da nije, Nema tu original- 
nosti (kao da je drugdje mnogo imal) ni vlastitih 
ideja, To su sve ideje iz literature, Ali te ideje za- 
sjekle su se u meso bez da su i destilovane kroz pre- 
tince mozga, Iza tih pričica osjeća se nerv, osjeća se 
žila puna krvi i jedno bilo, koje kuca i reagira. U: 
njima riče instinkt puberteta za ženom, za ženkom, a 
duša traži izlaza i orijentaciju, Odatle i ona ispretr- 
ganost, fragmentarnost i mutnoća u tim pričama. Sve 
je još u vrenju i daleko od staloženja. Ima tu i 
revolta, kao reakcije na sredinu, ironije i persiflaže 
(Tragedija poluglupana) i sve nosi biljeg početničke 
mucavosti, Sve su to varnice, koje osvjetljuju dušu, 
ali bez baklje koja bi mogla osvijetliti jednu pravu' 
liniju, jedan pravi put dušinu razvoju, U formi i na- 
činu toga izražavanja Donadini gotovo da plagira 
Matoša, I jedna od najboljih priča u toj knjizi »Sje- 
ne« jedan je od najeklatantnijih primjera još pune 
literarne ovisnosti Donadinijeve o Matošu, Još su 
dvdjica naših tada modernih novelista kojih se od- 
mah sjetite, kada čitate tu knjigu, a to su Janko Po- 
lić-Kamov i osobito, u svoje vrijeme najmoderniji, a 
sada već zaboravljeni Josip Baričević, Koliko li tu: 


120 


Godina II, 


ima blizine ideja, srodnosti. izražajnih kretnja u 
obliku i načinu! To je duševna srodnost koja te ele- 
mente, usprkos svim varijacijama, uklapa u jednu, 
makar i kaotičnu, sredinu, z. 
Donadini nije još sam jasan sa sobom, on je još 
neodređen, pa i te priče nose biljeg neke nemirne 
labilnosti, Koordinate nisu još izrađene, a da hi 
dale svemu tome jednu izraženiju fizionomiju. Zato 
i to nesistematsko križanje i ta slučajna povezanost 
sa heterogenim. Prirodno je, da te priče odaju još 
početničku naivnost, neorijentiranost i  literarnu 
lakomost (»svega po malo«), — Jedna je baklja 
ipak sijevnula u zametku i otvorila put čeznutljivoj 
duši već u tim pričama, Ona je sijevnuvši zasje- 
nila sve one male varnice i rasjekla dotadanji šaro- 
liki okvir pjesnikov. To je priča i ujedno najbolja 
stvar u ovoj knjizi Đavao gospodina 
AndrijePetrovića. Tuje nastao obrat u duši 
pjesnikovoj i poluga je položena na sigurno tlo tako, 
da će ona odrediti čitavu liniju njegova razvoja i 
emancipovati.ga iz svih okvirova i okvirića i umijeti 
ga u jedan okvir grandioznih dimenzija. Taj novi 
okvirje Dostojevski, Tu je određena i sudbina 
Donađdinijeva. Za njega Dostojevski nije pronalazak, 
kako bi mogao biti Wilde na primjer. On je jedan 
nenadani susretaj sa davno poznatim a ipak neizra- 
ženim likom, koga je Donadini već dugo u sebi nosio, 


LIS 


DI MINORES. 
Bilješke o ruskoj književnosti, 

Život je svirep i nepravedan, Svoje darove dijeli ne- 
jednako, Ima on svoje ljubimce, kojima punom rukom daje 
obilate darove, Oni lako žive, bezbrižno uživajući uspjehe i 
slavu, Ali ima i — pastoraka, Samo trnje susreću oni na 
svom uistinu križnom putu. Tako je bio pjesnik I, S. 
Nikitin, Vrlo nadaren on ipak nije mogao potpuno razviti 
svoje vrline, jer je umro u najboljoj dobi za stvaranje. Nije 
mogao izdržati onih patnja, koje su se preko svake mjere 
survale na nj. 

Ruska je književnost devetnaestog stoljeća skoro bez 
svakog izuzetka — plemićka, Najveći dio pisaca pripada 
plemićkom staležu, Uzrok ovom nikako ne leži u naročitoj 
nadarenosti ove privilegovane klase, nego samo u povoljnim 
vanjskim prilikama njihova života. Skoro polovicu ruskog 


stanovništva sastavljalo je — seljaštvo, koje je bilo u polu-. 


ropskom položaju. Nevoljništvo (kmetstvo) izručilo je seljaka 
u potpuno vlasništvo njihovih vlastelina (posjednika), koji 
su odlučivali nesamo njihovom sudbinom nego i samim živo- 
tom, Seljaci su morali zadovoljavati svim potrebama širokog 
vlastelinskog života, vežući se silom prilika i potpunoma uz 
vlastelu te su samo vlastelinskom milošću mogli izaći na 
široki put općedržavne djelatnosti, Zato do ukinuća nevolj- 
ništva na literarnom su se polju isticali samo rijetki poje- 
dinci iz seljačkog staleža, Velika reforma godine 1861, nije 

On ga je osjećao. u sebi i to zaobilaženje okolo po 
drugim imenima jest samo kopkanje, traženje toga 
teško osjećanoga sadržaja u sebi, Da se poslužimo 
slikom, reći ćemo, da je Dostojevski bio u Donadi- 
nijevoj duši jedan mali, nesređeni, razbacani in- 
ventar koji je on morao, gonjen nutarnjom silom, da 
otkriva, Taj inventar ga je tištio i on je po malo 
kopkao po njemu, skidao naslage slučajnosti s njega 
i polako su se stali ispod tih naslaga svjetlucati 
forme i izbijati likovi. Donadini je bio predestiniran 
za Dostojevskoga kao zločinac za umorstvo, 

Eto, to je glavno pitanje koje imamo da riješimo 
prije svakog drugoga rješenja, jer o njemu ovisi'i 
cijena Donadinijeva, Pitanje odnosa Dostojevskog 
i Donadinija. Ovo nije pronalazak, Ovo je konsta- 
tacija koja je često konstatovana,.. Samo najčešće 
krivo. Krivo, jer se nije išlo dublje, Dostojevski je 
opširan i nije ga lako analizovati, A da se sasvim 
razumije Donadinija treba proučiti i shvatiti Dosto- 
jevskoga, Najbolje na način na koji je on sam do 
njega došao, Psihologija .sa introspekcijom to je 
metod kojim se dolazi do shvatanja, Uz sami život, 
»privatni« život sa svom njegovom socijalnom poza- 
dinom, Dostojevski je druga komponenta, glavna 
komponenta, bez koje se ne može razumjeti ni 
njihova rezultanta: pisac Donadini, 


“(Nastavit će se), Ivan Nevistić. 

mogla da odmah iz temelja promijeni ovaj položaj, jer iako 
je seljačtvo bilo formalno potpuno slobodno, teške materi- 
jalne prilike bile su tu velikom zaprekom; a jednako je i 
prosvjeta mogla tek velikom mukom da polagano prodire u 
onu čvrstu snagu, Još dugo vremena prosvjeta je bila fak- 
tičnim privilegijem viših socijalnih grupa. Sav je kulturan 
život bio u rukama plemstva, koje je sačinjavalo savršeno 
evropski naobraženu klasu, Samo u Rusiji, ovoj pravoj 
zemlji »neograničenih mogućnosti« moglo se desiti, da u isto 
vrijeme postoje one dvije grupe: plemstvo, koje se uspelo 
do vrhunca evropske civilizacije, i seljaštvo, gdje su skoro 
svi bili analfabete, Između ovih dviju protivnosti bila je 
još jedna dosta prostrana grupa »raznočinaca«, kojoj je 
pripadalo — svećenstvo i više činovnštvo. K ovoj zadnjoj 
grupi pripadao je i Nikitin. 5 

Otac je Nikitina radi nepoznatih nama prestupaka bio 
udaljen iz svećeničkog staleža i otvorio tvornicu i trgovinu 
svijeća, Kad je ovo poduzeće propalo, on je kupio malo 
svratište za kočijaše, Teške materijalne prilike ugnjetavale 
su Nikitina i on je počeo pijančevati. Za njim se povela i 
njegova žena, ali je ubrzo iza toga umrla. Njihov sin a naš 
pjesnik u to vrijeme svršio: je srednjoškolski duhovni semi- 
nar i htio da se upiše na sveučilište, Iz nepoznatih točno 
razloga nije tome bila sklona njegova majka pa je na koncu 
konca odvratila od toga i oca, I tako sin umjesto na uni 
verzu došao u dućan. Međutim se očeva mana pretvorila 

postepeno u pravu bolest i posao pošao još. gore, a sin je 
bio prinuđen da sve radi svojim vlastitim rukama. Ne samo 
da je posluživao posjetoce za stolom, nego je i kuhao, ko- 
njušario i tako dalje, nemajući odmora ni po danu ni po 
noći, U tom vremenu je bio Nikitin primoran da i odijela 
sebi nabavlja prema potrebama svoje nove službe: visoke 
čizme, bundu i šubaru, Nitko više nije bio kadar da pozna 


u njemu inteligentnog čovjeka sa stručnom naobrazbom, Za , 


rijetkih i kratkih momenata odmaranja, i to obično noću, 
išao bi on na sjenik i tamo u polutami kraj lojane sviljećice 
čitao ili pisao, bilježeći na papiru svoje aan misli, 
osjećaje i maštanja. 

Pjesnikov je otac međutim neprekidno tražio od svoga 
sma novaca, psujući ga i vrijeđajući ga. Možda ga je za 
rijetkih lucida intervala mučila tuga za izgubljenim životom 
sina i silila ga da je nalazio skoro sadistički užitak u ismi- 
javanju svoga bijednoga sina. A sin je njega mrzio, ali u 
isto vrijeme nekako teško i bolesno volio. Uopće ovaj uza- 
jamni odnošaj oca i sina nije još dovoljno osvijetljen u 
Nikitinovu životopisu, tako te je ova prezanimiva psiho- 
loška tajna još i do sada ostala nerazjašnjenom, Ali raz- 
dražujući svoje srce, izgarajući dušom i oslabljujući tijelo, 
Nikitin je neumorno radio i ovo teško doba njegova života 
bilo je najplodnije u pjesničkom pogledu, Zaokupljen jed- 
nom idejom, začaran jednom mišlju, osjećajući jasno u sebi 
sivaralačku žeđu, on se smjela borio sa životnim neprili- 
kama, nije padao u neravnoj borbi, pa je tako služio uzorom 
drugima, bodreći ih i dajući im moralnu snagu. Njegov bliski 
prijatelj i prvi biograf De-Pulć piše: — »Ovaj je čovjek bio 
oličenje rada, živo oličenje ideje, zamisli; blizu njega je 
nemoguće bilo zadrijemati i skrtsti ruke«. — Lijepotom 
asketstva miriše njegov život, o kojem je sam pjesnik jed- 
nom rekao; — »Život neveseli, samotnički, život neprijatan, 
mučan, život nijem kao jesenska noć«, svršavajući pjesmu 
tragičnim akordom:; — »Tiše, o životu je svršeno pitanje, Ne 
treba više ni pjesama ni suzal« 

No svijetlo i u tmini svijetli, 

Jasnim zrakom prošao je talenat kroz noć životnih bura. 
Nikitin je imao uspjeh, čim je izašao na literarno polje. 
Već prvi njegovi radovi bili su lijepo primljeni i od kritike, 
čija ga je ljubav uvijek pratila, Krimski rat, koji je vodila 
(godine 1854—1855.) Rusija sa Francuskom, Engleskom, 
Sardinijom i Turskom, izazvao je veliki val patriotizma, 
kojemu nije mogao izbjeći ni naš pjesnik, koji je napisao 
nekoliko pjesama, u kojima ipak nije bilo nikakve naročite 
tendence, Osobito treba spomenuti pjesmu »Rosija«, koje su 
umjetničke kvalitete neobično velike, Kad su se materijalne 
prilike znatno poboljšale i naš je Pjesnik, čija se slava veli- 
kom brzinom širila po ogromnoj njegovoj domovini, napo- 
kon mogao napustiti svoje prijašnje prisilno zvanje te je 
otvorio. u svom rodnom gradu Voronežu — knjižaru, Ali 
dotadanje su životne: prilike bile“ odveć teške i Nikitin je 
umro (g. 1861.) od tuberkuloze, 

Životna tragedija Nikitina odrazila se: je u njegovom 
stvaranju, pa nije čudo što je njegova Muza —- tužna i 
žalosna. i smješak samo katkad, vrlo rijetko: osvjetljuje 
njezino - lice, Veseloj, bezbrižnoj mladosti nema ni traga u 
pjesništvu Nikitina, On vidi u životu samo tamno i nega- 
tivno, njegove. nezgode i mane, Opjevava on —' nevolju, 
nedaću, tugu, nesreću i skoro sasvim“ mimoilazi svijetlo i 
radosno, Opjevava.on — smnt, umiranje, jadni konac ne- 
sretnog života i, skoro sasvim nikada ne .pjeva o bujnoj, 
veseloj, punoj. nade i shage — mladosti, Zato i prečesto. tiše 
— smrt, pokop, groblje sa njihovim: tajanstvenim i bespo- 
moćnim spomenicima + mrtvačkim cvijećem, - 


Nikitin je volio prirodu, u kojoj je iskao utjehe za svoje 
srce, koje je izgubilo povjerenje u život i u njegov smisao. 
Opisivanje prirode, peisaža — najbolja su mjesta njegove 
poezije, za koju je on našao lijepe riječi 4 krasnih boja, 

Tehnički su Nikitine pjesme vrlo dobre, Ritam im je — 
lijep, makar i nije osobito originalan i teče lako i slobodno, 
Ima mnogo pjesama u narodnom duhu, koje ga u ovom po- 
gledu zbližavaju s drugim čudesnim narodnim pjesnikom — 
autodidaktom — Koljeovim, Ovim je radovima Nikitin po- 
žneo. prve uspjehe i slavu, ali se nije dugo zadržao na njima 
i u njegovoj pjesničkoj baštini oni sačinjavaju manje od 
polovice, Vrstan versifikator sa finim osjećajem i ukusom 
on je zauzeo na ruskom Parnasu dosta ugledno i sasvim 
naročito mjesto, Osim pjesama on je napisao samo jedinu 
pripovijest — »Dnevnik seminarista«, gdje je vanrednom 
iskrenošću i istinitošću slikao originalan život stare do- 
reformne duhovne škole, Tu pripovijetku u pogledu umjet- 
nosti možemo usporediti s klasičnom pripovjetkom Pomja- 
lovskoga, 

Surovi život pridao je svemu stvaranju Nikitina — mračni 
karakter, Iz pjesnikova pera izlazile su samo tužne strofe. 
Pjesnik siromašnih i uvrijeđenih Nikitin ipak nije gnjevno 
ni žestoko protestirao protiv svireposti i nepravednosti sud- 
bine. On je samo tužno i pokorno pjevao, Tragikom pravog 
čovječjeg dokumenta.dišu njegove tugaljive pjesničke tvore- 
vine, Talenat Nikitina nije naročito velik, ali sjaj osjećaja, 
duboka iskrenost i žarka vjera pridaje svemu njegovu stva- 
ranju visoko simpatičan i primamljivi karakter, zajamčujući 
ljubav svih onih, koji su kadri da shvaćaju i shvate tešku 
sudbinu slobodne ličnosti, zaplijenjene željeznim pandžama 
života, 

* 

Grigorović je govorljiv. Njegovo pripovijedanje teče tiho, 
mirno, lagano, bez oštro izgrađenog korita, raspadajući se 
na više rukava poput rijeke u proljeću. Jedno od svojih 
opsežnih tvorevina on je nazvao — »Puteljci« s podnaslovom 
»roman bez zapletaja«, čim je i nehotice vrlo točno pokazao 
karakterističnu crtu svojega stvaranja kao i svoje umjet- 
ničke vrijednosti, 

Grigorovićevo stvaraje to je — mirno pripovijedanje s 
velikom količinom odstupanja, ponavljanja, gdje se glavni 
zapletaj sasvim gubi u beskrajnom moru riječi, To je — 
mirna besjeda čovjeka, koji je potpuno zadovoljan sa samim 
sobom i sa svojom okolinom; čovjeka, kojega ne muče nika- 
kove oštre sumnje, ne proterivaju nikakva »vruća« pitanja, 
Grigorović je puno vidio, mnogo zna, umije promatrati i 
zanimljivo pripovijedati. On riše zamašito, širokim kistom, 
čvrstom rukom pravi sigurne pove na svojim prostranim 
slikama, 

Surovi realista, koji se katkada. približuje naturalizmu, 
ide Grigorović širokim putem klasične ruske književnosti. 
No njegov je realizam čvrsto isprepleten sentimentalizmom 
i rezonatorskim moraliziranjem, Pisac voli moralno pouča- 
vanje ii u svakom faktu ili događaju potertava to njegovo 
značenje, cijeneći ga jednako kao i umjetničku vrijednost. 

Grigorović je jedan od predstavnika prelazne dobe, koja 
je stvarala u polovici minulog stoljeća, kada je sentimenta- 
lizam nakon napete borbe bio primoran da ustupi svoje 
mjesto čistom realizmu, 

Lišen cštro izražene inidividualnosti i dubeloa stvara 
lačkog talenta, Grigorović ne pripada kolu. onih. literarnih 
velikana, koji stvaraju svoju posebnu školu, svoj pravac, 
stvaraju naročitu epohu ili ostavljaju iza sebe duboke tra- 
Sove u povijesti književnosti, Njemu nije bilo dano, da po- 
slane_kumirom, koji privlači k sebi čitalačke mase, Nije se 

dovinuo trenutne slave jednog književnog meteora. Mirno je 
tekao njegov mnogogodišnji književni rad. Skromno je pisao 
svoje mnogobrojne opsežne radove, u kojima se tako lijepo 
odražavao njegov skromni literarni talenat, Prava kulturnost, 
dar opažanja, dobro poznavanje jezika, meki humor i 
tehničko iskustvo — to je područje talenta Grigorovića, Pa 
ako Grigorović i nije bio veliki stvaralac, koji stvara prema 
svojim bujnim zamislima veličanstvene zgrade, ipak je pri- 
padao onim bezimenim nezametljivim radnicima, čije učešće 
makar i nije osobito ni izvanredno, ipak je važno i od trajna 
značenja, Poput bezimenih radnika Grigorović je stavljao 
svoj kamećak i time doprinosio podizanju raskošne zgrade 
ruske književnosti, ; 
* 

Nikitin i Grigorović, koji su se rodili točno pred stotinu 
godina, davno su već umrli ne samo fizički, Oni su odnesli 
sa sobom i svoje literarno ime, koje je postalo svojinom 
historije. Jednako pripada historiji i ime patriarha savre- 
menih ruskih pisaca Vasilija 1. Nemirovića—Dančenko, koji 
je ovih dana slavio osamdesetgodišnjicu svojega rođenja, 

Proboravivši najburnije vrijeme revolucije u Rusiji i sa- 
mo dvije godine prije došavši za granicu svoje popaljene 
domovine, Nemirović—-Dančenko ipak još je pun — snage, 
bodrosti, nade, vjere u neprolaznu moć — ljepote, pravde, 
slobode riječi i neovisne misli, Pun mladenačke vatre on još 
i sada čvrsto drži pero u svojim rukama; on i sada još 
aktivno surađuje u ruskoj emigrantskoj štampi, ali ga je 
prvotno nadahnuće već ostavilo; duhovna su vrela njegova 
usahnula, pe su zadnje godine u njegovom stvaranju — go- 
dine stvaralačke nemoći, Fizički još živi, za umjetnost ipak 
je umro i sada je okružen samo aureolom svoje nekadašnje 
slave. A u svom dugom životu on ije doživio velike i burne 
uspjehe u pravoj slavi. Njegova više nego polustoljetna 
djelatnost bila je u većem svom dijelu triumfalnom poho- 
dom, Lovorine su njegov rad često krunile, 

Nemirović-Dančenko nije vođa, nije stvaraoc epohe; on 
nije stajao u prvim redovima. Njegova slava ograničena je 
njegovim životom, Ali ako on nije bio sunce, koje sve oživ- 
ljuje # osvjetljuje, on se ipak nije izgubio na beskrajnim 
horizontima ruske književnosti. On nije genij, koji pripada 
vječnosti i čovječanstvu; on je skromni pošteni radnik, koji 
poput radine pčele daje u opću riznicu svoj prinos, 

Nemirović—Dančenko proživio je dug, lijep i bujan život, 
Njegov nemirni karakter, nezasitna  ispitljivost, neumorna 
žeđa utisaka podstrekavaše ga na nepredvidna putovanja. 
On -je proputovao skoro polovicu svijeta. Ali njegova su 
putovanja bila sasvim oprečna skiitanju, recimo, Maksima 
Gerkoga, Jacka Londona il Knuta Hamsuna, Ovi su bili 
prave skitnice, koji su kao odrpanci, bez jedne pare u džepu, 
ali zato sa jakim mišicama na svojim priučenim k radu ru- 


kama lutali po velikim gradovima, gorostasnim primorskim' 


lukama i tamo kod zveketa brodarskih lanaca, tutnjavu 
tvorničkih mašina, u magli bezbrojnih dimnjaka i galamu 
čovječjih glasova izdržavali životnu borbu. 
Nemirović—Dančenko je imao sasvim drugi živct, Naličje 
zivota: njegove blatne i tamne strane naš pisac nije studirao. 
Njega je interesirala — ljepota života, njegova privlačiva 
vanjština, kultura, udobnost, Poput bezbrojnih pravih savre- 
menih turista posjećivao je on muzeje, kazališta, knjižnice, 
modna kupališta i njihove raskošne hotele, 


ozlojeđenih 


Vrlo nadaren vanrednom sposobnošću opažanja, oboružan 
jasnim, izrazitim jezikom — Nemirović—Dančenko sve, što 
je zapazio, vidio 4 čuo, zamamljivo je opisivao. Višekratno 
svjetsko putovanje pružala mu je neiscrpljivi materijal, 
Mnogi desetki njegovih romana, pripovijedaka proniknuti su 


opisivanjem. putnih dojmova, koji se dovlijaju koji put do 
najveće vrijednosti u njegovim djelima, Tvorevine našeg 
pisca nisu odviše duboke po svojim psihološkim problemima, 
ali su zato za čitača od neprekidnog i napetog interesa. 
Slike prirode, načina života razbacane su po njegovim dje- 
lima punom pregršću, Radnja se uvijek razvija burno, sujet 
— zanimljiv, rasplet efeklan — to su najtipičnije oznake 
njegovih djela, 

Nemirović - Dančenko stekao je također veliku slavu kao 
ratni dopisnik. On je posjetio i opisao skoro sve evropske i 
azijatske ratove zadnjeg polustoljeća, Tipični batalista u 
klasičnom smislu ovog pojma, on je ostavao vanjsku efektnu 
stranu rata, kao što su — kavalerijske atake, romantična 
hrabrost vojnika i slično, imajući na pretek potrebnih boja 
u bogatom poletu svoga pera i mašte. Veliki dio njegovih 
djela obrađuje vojne sujete, koji su podigli njegovo ime u 
prve redove svjetskih pisaca vojno-historičkih romana, 

Sada Nemirović—Dančenko mirno doživljava svoj bajo- 
slevno šarolik i burni život, u spokojnom uvjrenju da ga 
iako u povijesti književnosti neće moći da zadrži za sebe 
jedno od prvih mjesta, ipak nikad ne će zaboraviti mnogo 
milijuna masa njegovih zahvalnih čitalaca, 

Literarni Olimp ima svoju hierarhiju, gdje pored genija, 
koji u vječnosti osvjetljuju put čovječanstva, ima i skromnih 
dierum minorum, Umjetnička riznica čuva i njihove prinose, 
a historija ne može da ne upiše i njihova imena u svoje bez- 
pristrasne anale, Nikolaj J. Fedorov. 


HINKO NUČIĆ 
prigodom 25-godišnjice glumačkog rada. 
U XXIII. broju kazališnog lista »Comoedia«, iznesena je 
biografija gosp. Nučića, u kojoj stoji, da je: 
rođen 20, aprila 1883. u Ljubljani, 
Kao diletant glumio od god, 1897,-—1899, na raznim malim 
društvenim pozornicama, 

God. 1899, polazio glumačku školu pok, redatelja Ante 
Verovšeka, 

“Od god, 1899,—1912, bio sagečkitna članom skače 
skega deželnoga gledališča v Ljubljani«, 

God. 1908. postao redateljem drame, 

8. maja 1912, god, potpisao ugovor u Zagrebu, te se.odselio 
iz Ljubljane. 

God. 1918. u julu bio pozvan iz Zagreb» opet u Tidbkjanu 
po »Slov. gled. konsorciju« kao šef drame. Organizirao i 
oživio je »Narod, gledališče v Ljubljani«, koje je bilo 4 go- 
dine. (od 1914.—1918. za vrijeme rata) zatvoreno: (Kino): 

Bio je i u Mariboru, gdje je osnovao u svojoj režiji novo 
slovenačko kazalište (1919. god.), 

Vodio je u Ljubljani nekoliko godina i glumačku školu, 
a sad predaje na Zagrebačkoj glumačkoj školi, 

Iz ovih hladnih brojaka i nekoliko geografskih linija 
Ljubljana—Zagreb, pa Ljubljana—Maribor, pa Maribor—Za- 
greb, gleda u nas jedan mučan i ustrajni rad, jedan život, 
koji je na polju glumačke umjetnosti u našoj Zemlji stvorio 
barikade protiv nejezde tuđinskih umjetnika produkata, 
do osigura premoć našoj riječi i našemu umjetničkom ge- 
niju. I te su barikade postavljene baš na najizloženijem 
mjestu, na koje je germanska rasa stoljećima provaljivala u 
naše duhovno područje, da zasadi sjeme svoje svijesti i 


svojih eksploatatorskih tendencija, Gosp. je Nučić neumoran > 


radnik, inteligentan organizator, čovjek, kojemu je umjetnost 
ne samo duševna potreba, i kruh svagdanji, nego dužnost 
i obveza prema vlastitome narodu i njegovoj kulturnoj sop- 
stvenosti. I on je u tome pravcu stvorio neprocjenjivih vri- 
jednosti, koje maše vrijeme ne će moći dostojno procijeniti, 
jer je preblizu njihovim efektima i jer te vrijednosti zapravo 
i ne spadaju u historiju naših kazališta, nego u njezinu .sa- 
dašnjost, koja se još uvijek događa. Ali kad se jedamput 
buđe pisala povijet naše cjelokupne pozonišne umjetnosti, 
gosp. će Nučić stajati uz bok naših prvih boraca i osnivača 
nacionalnih kazališta i u toj postavi zasjaće njegov blago- 
tvorni rad kao magnezijska svjetlost. 

Lanjsko gostovanje mariborskog kazališta dokazalo je, da 
je gosp. Nučić udario temelje jednome od najmodernijih na- 
ših kazališta, koje već u svom početku pokazuje visok; 
evropski nivo umjetničkoga shvatanja. Isto tako 4 igosto- 
vanje ljubljanskoga teatra, koje se dogodilo prije nekoliko 
godina — dokazuje, kako je tamo domaća slovenska drama 
doprla do svoga potpunoga izražaja unoseći tako nov i zdrav 
elemenat u našu cjelokupnu dramsku umjetnost triju ple- 
mena, Taj dobitak izvojevao je baš sam g. Nučić, koji je 
poslije rata probudio »Narodno gledališče v Ljubljani«, 
uskrsnuo ga iz mrtvih i dao mu elanaj poslije četini godišnjega 
sna; u koji ga je uljuljsla germanska soldateska. Ti podvizi 
na polju pozorišne umjetnosti nisu ništa manji od općih na- 
cionalnih podviga, koje su preuzeli na se prvi borci za slo- 
bodu naše narodnosti i naše kulture, 

O gosp. Nučiću, kao umjetnku treba isto toliko reći. ko- 
liko i o Nučiću kal čovjeku i radniku. Ni jedno umjetničko 
područje nije tako usko vezano sa čovjekom, njegovim karak_ 
terom ii njegovim načinom života, kao baš područje glumučke 
umjetnosti. Tu je umjetnik-predstavnik čovjeka, zastupnik 
ljudske kolektivnosti i simbol njegove nove duhovne forma- 
cije d o njegovom karakteru, o njegovom poimanju stvari 
ovise oblici tih vrednojta, koje neposrednim putovima pre- 


laze u duhovni svijet izvan samog umjetnika. On sve svojje- 


umjetničke djelatnosti svladava teškim, ustrajnim i savjesnim 
naporima, neprekidnim studijem sviju svojih uloga, vječnim 
ispitavanjem samoga sebe i meprestanim traženjem savrše- 


nijeg, neposrednijeg i potpunijeg umjetničkog izražavanja. 
On je tako reći mučenik vlastite svoje svijesti, kojemu nikad 
nije dosta. toga mučenja i kojemu tek savladani # pobijeđeni 
napor dalje fiove snage za nova pregnuća prema postavljenom 
idealu, Savjest umjetnika, bez koje talenti ostaju tek u za- 
metku, u čahuri.€ ne znače ništa, razvijena je kod, gosp. 
Nučića do kulminacije. Zato ii jest svako njegovo djelo .pro- 
žeto ozbiljnjim i ustrajnim kristaliziranjem ne samo u jezgri, 
nego i.u sitnicama, u onim malim. psihološkim nijansama, _ 
koje zapravo. — poređane jedna do druge — i resultiraju 
kristalizaciju. — savršenstvo umjetnine, bilo to u apstrakt- 
rim bilo u materijalnim oblicima, Iz te njegove umjetničke 
savjesnosti rzvila se u njemu vjera u umjetnost, fanaftizovana 
njegovom slovenskom religioznom prirodom, koja je na po- 
dručju. glumačke.i pozorišne umjetnosti našla svoga boga i 
pretvorila sve svoje fizičke i psihičke sile u kult toga božan- 
stva, u molitvu njegovoj dubini i savršenoj veličini, Odatle 
i proizlazi sva radost njegova stvaranja, koje je pretvorilo 
cijeli njegov život u svečanost, kako to om i sam veli u jed- 
nom.intervju-u, nanizanu od toliko svetih momenata, koliko 
je puta pristupio rampi, da manifestira sakupljenom ljudstvu 
ideale svoje duše i radosti svoga umjetničkog božamstva. ] 
mi smo uvjereni, daj je takav čovjek, s takovim predanjem 
svojoj stvari jedini mogao da okusi slasti apsolutne sreće 
i vječne ljepote života. Samo takovi ljudi znaju biti sretni , 

. O gosp. Nučiću kao režiseru može se govoriti samo na 
osnovu gore izloženih opažanja. On nema nekog svoga naro- 
čistog stila, nema većeg zamaha u formiranju cjelokupne po- 
zomišne umjetnosti, koju režiseri organiziraju i uobličuju. Ne 
pripadg ni jednome pravcu, ni jednoj naročitoj školi, biće 
da on o “tim problemima forme i ne razmišlja, on stvara iz 
svoje duše, iz osjećaja i ucbličuje to u svoju režiju kao sa- 
mo$ sebe, Istina danas, kad dominira kult forme na svim 
područjima umjetnosti, li forme se svrstavaju u zasebne si- 
steme, kao jedini faktori evolucije umjetnosti, ovakovo se 
umjetničko stvaranje smatra diletantizmom i amaterstvom, 
ali ko zna, ne bi li gosp. Nučić d na tome području stvorio 
kakvu samorodnu formu, da je taj njegov rad bio trajan, 
sistematiziran i plodan, No gosp. Nučić vrlo malo: režira, pa 
zato 1 njegove sposobnosti nisu mogle da dođu do potpunoga 
izražaja u ovome nejaktivnijem dijelu savremene pozorišne 
umjetnosti, Broj izrežinanih stvari nije odlučan za režiserovu 
umjetnost, nego naprotiv, boj za postavljeni ideal u umjet- 
rikovu stvaranju, a gosp. Nučić nije mnogo borben. On je 
pošten i savjestan radnik, izvrstan  or&amnizallor, seniozan 
umjetnik i u tom je eto koncentrisana sva njegova umjetnička 
snaga, od koje mu za suvišnu i beskonisnu borbu, za koju 
su pozvani drugi često puta i manje talentirani, ne ostaje 
ništa. I neka mu je zato hvala. 

Ahmed Muradbegović, 


ĐURO DIMOVIĆ: BAŠ ČELIK, 
tragedija u tri čina. 

Gosp, Đuro Dimović se već četvrti puta ogleda na das- 
kama naše božanske Thalije, koja inače posjeduje sve vr- 
line, (osim jedne jedine, a ta je — umjetnička ozbiljnost. 
Ovo su riječi, koje znače mnogo i o kojima ćemo kojom 
drugom zgodom povesti malo više računa. Zasada neka 
ostanu samo kao konstatacija, Nama je sve jasno: cijela 
mreža, kojom se poigravaju razne stnasti odlučujućih faktora 
na našemu tealtru i mi ćemo tom mrežom, kad bude potrebag, 
zadrmalti odlučno i otvoreno i zatražiti malo više ozbiljnosti | 
i umjetničke savjesti i mnogo više ljubavi za napredak i pro- 

šres naše pozorišne umjetnosti, a napose domaće drame. 
Kako je moguće i kako je. to baš neophodno, da se neki 
domaći autori moraju prikazivati, i ako nemaju ništa da 
kažu, a neki ,koji imaju mnogo da reknu, ostaju zabačeni 
negdje u ladicama kazališnih ormara i neurednih, stolova. 
Ovo je činjenica kobna i odlučna za našu umjetnost, i ako 
to ne uviđaju neke više sile, mora da uvidi. umjetnička 
uprava narodnog kazališta, jer je ona lično odgovorna za 
napredak dramske literature, koja baš u ovo vrijeme cvjeta, 
kao nikad prije. I kad to uvide, ond aneće morati priku- 
zivati ono, što ne zneči umjetnost. 

Gosp. Đuro Dimović je već po četvrli puta propao kao 
dramski autor, a četvrti je puta dokazao, đa je nesame 
dramski antitalenat, nego i malodoben književnik, koji u svo- 
jim pedesetim. godinama pjeva nadobudnu i mladenačku 
pjesmicu o divljoj i nesretnoj ljubavi. Njegov bi Boš-Čelik 
-— po svome sižeu i po svojoj koncepciji spadao ravno u ma- 
rionetsko kazalište, kad bi imao u svojoj bitnosti barem di- 
daktičku notu; kad već nema čiste umjetničke ideje, mas- 
kirane nekim lažnim simbolizmom, koji je već pred nekoliko 
decenija doživio svoj debakl, 

On ima čak i ambiciju da stvori neki naš decensla samo- 
rodni stil i sam u. toj neozbiljnoj maniji zaustavlja evoluciju 
vlastitog jezika svoga naroda, vraća: se u historijska vremena 
jednoga cijeloga stoljeća iza sebe. Om govori jezikom »Gor- 
skoga Vijenca« i ne samo to, nego se služi ii stihovima njego- 
vim kao svojim vlastitim: 

Strah života kalja obraz često, 
Al za obraz ko ga ne da na čengele skapao! 

I u čemu se sastoji taj naš fingirani dramski stil po shva- 
ćamju gosp. Đure Dimovića? U bezbroj zabačenih 4 naročite 
sakupljenih riječi, kao da je radi njih i napisana cijela drama, 
u nekoliko samovoljnih i nedozrelih kovanica i u nekoliko 
lokalnih crnogorskih izreka, koje nemaju namjere da doče- 
raju kolorit, nego da reprezentiraju savremenu frazeologiju 
naše jezične zajednice, Stil se ne konstruira, on se rađa i 
znači umjetnost, On je podvrgnut progresu, kao i jezik, koji 
se po njemu usavršava, a jezik je gosp. Dimovića zakržljao i 
nije moćan da izrazi psihološka, stanja . savremenoga čovjeka, 
nego tek toliko, da stvori nekoliko nađobudnih tropa i figura, 
koje se u šestom razredu srednjih škola iserpivo podučavaju: 

Studen kamen — al je srce vruće! 

Evo nekoliko rečenica, koje se odiikuju tim dimovićev- 

skim stilom: ' ' 
a). Ćuka, kao guska gusku, e... 

(Ovaj c, je naročito dražestan). 

'b). Vele: ćud je ženska smiješna rabota, 
Splela ga je teškim mađijama: 
Jest ma bijes ženčina, 

c). Ženal! Ih! Eh! Oh! 

“(Ovdje je zaboravljen još i Ah! & Uhl) 

d). Vina, da zdravicu tom carskom lovu namijenim, 
jer sok -od loze mlijeko od koze 
i čojk od čovjeka važe: 
Što on kaže u nebu se slažel i t, d. itd 

(Ima još. ovakih rima, N, pr, Laže, maže, vraže!), 

Da još spomenemo i kovanice: šaropera ptica, 
sladostrasna strava, Čikogović, Kozobrad 
(car), Čičoglava (žena) it t\ d i t. d., i iscrpili smo 
svu doaknat dnt stila«, < se + sensiki sise 


srbija — ne, 


Rezime je cijele stvari kratak i jasan: Gosp. Đura Dimo- 
vić nema osjećana za scenu, nema shvaćanja za dramsku 
koncepciju, nema smisla za dinamiku radnje, nema sposob- 
nosti da stvori ideju, nema tona dla izrazi harmoniju, nema 
mašte, da oživi mitološku poeziju, Jednom riječju — nema 
talentu. On m, pr. ne zna, da je to neoprostivi grijeh čuvati 
jednoga junaka kroz cijelu dramu samo zato, jer mu je po- 
treban u trećem činu, a faktički ga je trebao đavo odnijeli 
već u prvom, On ne shvaća, da se ne smije opetovati 
iedna stvar ni jedamput, a kamo ži nekoliko puta, kao što 
se opetuje baščelikovo vraćanje ženi i t, d, 

Kad bi gosp. Dimović znao, šta je to dramska koncepcija, 
on ne bi razvodnio svoje stvari suvišnom i nezrelom poezi- 
jom, nego: bi nastojao da zaokruži svoju dramu u jedan čvrst 
i staložen okvir, u kome nema ništa suvišno, Čemu omoliko | 
riječi na početku prvog čina .o nekakvoj šaroperi ptici, koja 
je slučajno zapjevala i onolike nepotrebne zdravice, koje 
otežu tekst, a ubijaju dramsko zbivanje, 

Da je gosp. Dimović znao, šta je dinamika dramske rad- 
nje, on bi u omoj sceni drugog čina, gdje dolaze djetiči po 
Baš-Čelika, mazreo vrhunac drame i zgrabio svom snagom 
u taj živi organizam, gdje se njegov junak razapinje na dva 
problema; na ženu i na hajdučiju i načinio jedan plameni 
požar zdrave gorske snage, a ne neko pospano rezoniranje 
o drugarstvu i o ženskoj maći. To su hajduci! U njima klju- 
čaju instinkti naše balkanske rase, a ne pedagoška razgla- 
banja i relleksivna poetika srednjoškolskog umjetničkog 
nazivanja. Želili bismo znati, šta je to uzvišeno kazao g. Di- 
mović svojom tragedijom? U čemu je veličina drame? Gdje j je 
ideja? Pa Baš-Čelik nije zao junak, a djevojka je nemu pri- 
volila, Baš--Čelik malo ljubi, malo lovi kurjake i u tomu je 


sve. Ako koga i ubije, pa to je bilo u časnoj borbi, a osim 


toga i njega su bili nadvladali i zarobili, pa sad eto i on 
druge. A ako je njegovo srce bilo u lisici, pa to je njegova 
metoda, kojom vlada i živi, Zar tu nije nasilno izvrnut i 
iskrivljen i sam motiv narodnog pričanja, koja jasno kažu, 
zašto je Baš-Čelik zao? 

Dramski ton treba osjećati, a ne komstruisati izvješta- 
čenim verizmom. Ko hoće da piše drame, mora biti muzi- 
kalan, Ne mora on svirati gusle, ali mora čuti u duhu sve 
svoje junake, prije nego što sa scene progovore i sliti nji- 
kove dijaloge u jednu višu zajedničku harmoniju, Gosp. Di- 
mović je slušao samo svoje riječi, 

Za sve mitološke stvari, a napose one našega naroda, 
treba osim sviju gore istaknutih dramskih kvaliteta imati 
i bujnu originalnu fantaziju, ako se želi objasniti, popuniti 
ii korigirati narodna umotvorina i dati joj dramski oblik, 
Samo su rijetki pozvani, da korigiraju božije i narodno stva- 
ranje, Gosp, Dimović nije među tim rijetkima. Njegova je 
mašta od ovoga svijeta, ona je mesnata i producira suštu 
materiju, a apstrakciju ne može ni dovikalti. Mašta je prizma 
duše, Kroz nju se lomi čitav život i stvara spektar apstrak- 
tnih, t, 4. viših i savršenijih oblika svijesti, Mitološki siižeji 
traže ovakovu maštu, Gosp. Dimowića mašta ima u sebi tek 
toliko snage, da dočara junake iz »Gorskoga Vijenca« ili 
Ogrizovićeva »Vučine«, a nipošto: džinove iz narodne pripo- 
vijetke. Dakle opet nešto sekundatnno. 

Toliko o gosp. Dimoviću, Njegov je neuspjeh djelo drugih 
ljudi, koji su to morali predvidjeti, a nisu znali, ili nisu 
umjeli da predvide, Od toga se djela nije dklo ništa bolje 
napraviti, premda se, gosp. Dimović očajno i nemoćno bo- 
rio; da još spase, što: se spasti dade, Vidi se ipak, da još.u 
njemu ima, ako ništa dramatičarsko, a ono nešto ljudsko. i 
simpatično. Ahmed Muradbegovič, 

> VIJENA C« 


Knjiga IV.J4 


' 


PREKOMORSKA HRVATSKA, 


Već smo priopćili u jednom od pređašnjih brojeva, da se 
radi o ujedinjenju dvaju najjačih hrvatskih udruženja i to 
Narodne Hrvatske Zajednice i Hrvatske Zajednice Illinois. 
Neki mezadovoljnici u HZI oprli su se tome ujedinjenju 
pritužbom kod tamošnjih sudova. Sad je viši sud u Kansas 
tu tužbu odbio. Ima još riječ viši sud u Chicagu za neke 
druge mezadovoljnike iz države Iilinois i, ako i njegovo rje- 
šenje ispane povoljno za ujedinjenje, tad ne će biti zapreke, 
da se oba ta društva ujedine u Hrvatsku Bratsku Zajednicu, 

Uzmemo li u obzir, da je NHZ već preuzela u svoje re- 
dove pomoćno društvo Hrvatsko Bratstvo u Great Falls, 
Mon, koje ima 5 odsjeka, to bi već samo ujedinjenje s HZI 
bio kulturan događaj od velike važnosti. Ali nije ta sve. 

Ima još «Hrvatska Sveza ma Pacifiku» sa sjedištem u 
San Fnancisku, koja je na svojoj ovogodišnjoj konvenciji 
u San Josć, Cal, načelno zaključila, da se također spoji 
s HZI. Članovi toga pomoćnog društva najviše su iz Cali- 
fornije, a većim dijelom su dobro stojeći posjednici farma 
i radnici oko gospodarstva, 

Sjetimo li se napredna voćarstva u Califomiji, nije da- 
leko pomisao, da bi maši tamošnji ljudi mogli vanredno 
koristiti podizanju voćarstva kod nas ne samo prenosom 
tamošnjih uzgojnih načina, nego i poukom o spremanju i 
pripremi za trgovinu, Californijsko sušeno voće (i šljive) pro- 
đaivalo se i prodaje se i ovdje u nas, a zafsta je lošije nego 
naše. Ne bi li se u tom pravcu kogod kod nas krenuo i sta- 
vio u sporazum s tim našim ljudima u San Francisku? 

Ali osim s tim hrvatskim pomoćnim društvima započea 
je. NHZ (koja broji već danas 70.000 članova) pregovore i sa 
Slavensko Hrvatskom Svezom, koja izdaje dnevnik »Sva- 
kopravnost« u Clevelandu za slovenske, a tjednik »Hrvat- 
ska«. u Calumet, Mich, za svoje hrvatske članove, Uspije 
li i to, tad bi to bila naša najveća kulturna tekovina ovih 
zadnjih decenija. Takvo snažno udruženje bilo bi čvrsta 
osnovka za ekonomski, kulturni i prosvjetni napredak naših 
iseljenika, Samo takovo jako društvo moglo bi pomalo osni- 
vesti vremenom i druge privredne ustanove kao. banke, tis- 
kare, radničke koopenative i slično. A zdrave privredne 
tekovine isto su što i kulturni i prosvjetni napredak, Da- 
kako preduvjet je tome, da na upravi budu uvijek nese- 
bični i požrtvovni ljudi, jer lošom i strančarskom upravom 
može i najveće i najjače udruženje na zlo okrenuti, 

Jedinstvenost u kulturno prosvjetnom radu napreduje, 
Tako ije već došlo do Središnjeg Prosvjetnog Odbora Hr- 
vatskih Društva u Chicagu, New Yorku i Pittsburghu. Ali 
ima inicijative i s druge strane, koja nije na odmet, 

U Pittsburghu, Pa, na dne 27. XI. 1924. osnovan je »Ju- 
goslovenski Prosvjetni Savez«. Upravio je opširan proglas 
u čikaškom »Novom Svijetu«. Oko toga; inače vrlo dobro ure- 
đivanog tjednika, kupe se eni umjereniji socijaldemokrati, 
koji ostaviše ekstremiste sakupljene oko čikaškog »Rad- 
nika«. U svom proglasu naglašuju, da će doduše nastojati 
da šire prosvjetu na klasnom temelju, ali, da ne misle ome- 
tati druga prosvjetna: nastojanja, mego ih pače podupirati 
imenito rad NHZ 4 HZI. To može biti od velike komisti, jer 
napokon drugom stazom idu ipak istom cilju. Zanimljivo je 
u njihovom proglasu ,da oni smatraju, da radnik može samo 
prosvjetom postići druge svoje ideale. Vrlo ispravno. 

U Chicagu, Ill, osnovali su dalmailinski Hrvati novo hr- 
vatsko pjevačko društvo »Jadran«. Njihov zbor broji 48 pje- 
vača i pjevačica, koji su dne 23, XII. pr. god. pjevali Duga- 
nove božićne pjesme u Radio »Chicago Tribune«, 


U tom velikom gradu postoji »Hrvatska Glazbena Škola« 
prof, Ivana Horvata, koje je neđavno dala uspjeli komcerat 
sa svojim učenicima. Dobro bi bilo, da se lagano s primi- 
tivne tamburice (zapravo tuđeg ,perzijskog glazbala) pređe 
na gojenje prave glazbe, jer se na tamburi takova ne da ni 
zamisliti, 

Spomenuli smo u našem posljednjem lizvještaju nowo- 
sagrađeni krasni »Hrvatski Dom« u So, Chicagu, Ill, a sad 
možemo saopćiti, da je zastor na pozornici, koji predstavlja 
Bukovčev »Hrvatski Preporod« slikao tamošnji umjetnik 
Cveta_Poporić. ' 

U Los Angelesu, Cal, prestao je iizlaziti mjesečnik »Život«, 
ali zato je pokrenut s druge strane tjednik »Slobodna Tri- 
buna«, Uopće naše novinstvo tamo prijeko dosta je dobro 
uređivano, Imadu i svojih pjesnika, koji pjevaju u narodnim 
desetercima, kao n. pr. Marko Petrušić (valjda rodom Ogu- 
linac) u »Hrvatskom Listu« u New Yorku, A naša predratna 
generacija saznaje iz istog lista veselu vijest, da Pravi Pero 
Tamburica nije umro, nego samo preselio preko mora it re- 
dovito se javlja u stupcima Danice Hrvatske. Ali ima tamo 
i boljih radova. Priopćujemo iz »Hrvatske« (Calumet, Mich) 
dvije kitice pjesme »Hrvat pred kipom božice Slobode« a 
spjevana još god. 1917., dakle za vrijeme svjetskog rata: 


Daleko preko širokog mora 
Hrvatska, moja Majka je, znaj 
Bogata s polja, mora i gora 
Na zemlji ona pravi je raj. 


Božice, vruće molim te sada 
Prognanik, nevin, mučenik mlad.., 
Rješi me toga teškog mi jada: 
Jedinu majku spasi mi sad, 


To je spjevao Matija Šojat, koji je i ovdje prije 20—25 
Sodina znao priopćiti u našim smotrama po koju pjesmicu. 
Sada je tamo urednik tjednika »Hrvatska«, a kao gorljiv 
član zelene struke osnovao je u Colunetu, Mich, i »Hrvatski 
Lovački Klub«, kome je i predsjednik, . 

U Središnjem Prosvjetnom Odboru Hrvatskih Društva 
grada New Yorka držao je dr, phil I, Altaraz (Bosanac) pre- 
davanje »Što znači razvoj, a što napredak ljudskoga dru- 
štva«, Pozorišta davala su u Clevelandu Petrovićevu dramu 
»Mrak«, a u Pittsburghu Šilarovu šalu »Samo od sebe«, koja 
je štampana prošle godine u »Vijencu«, 

Hrvati iz Kansas City zaključiše poslati 500 dolara kao 
svoj prinos za proslavu 1000 godišnjice hrvatskog kraljevstva. 

Bivša članica »Hrvat. Narod, Pozorišta« u Zagrebu gđa 
Schreiber, komcertirala je u Pitssburghu, Pa, i u Filađelfiji, 
Pa A vrijedi priopćiti, da se filmska glumica Gloria Grey, 
koja glumi u Danteovu paklu, zvala prije Marija Dragoma- 
nović, Imade dakle naših posvuda, 

»Slovenska Narodna Potporna Jednota« otvorila je svoju 
veliku i malu dvoranu u Chicagu, Il, za koncerte i pred 
stave i t. d., a osnovala je i vlastitu tiskaru, gdje će se tiskati 
njen organ »Prosveta«, Slovenci imadu u Clevenlandu, Oh, 
i društvo »Jugoslavia iredenta«.... 

A sad na kraju nešto zgodno. 

U San Francisku, Cal, bili je priređeno: sijelo božićnog 
drvca po nekom udruženju, koje postoji već 50 godina, a 
članovi su mu sami čisti, kremeniti Hrvati: iz Damacije. Dru- 
štvo zove se i danas još »Austrian Military And Benevo- 
lent Society«, A 

Ponešto,.. konservativne glave smo mi Hrvati, zar ne?,. 

-ar, . 

Knjiga IVA, . 


VLADIMIR DVORNIKOVIĆ: HRIST, BUDHA, SCHOPEN- 
HAUER, 
. Predmetom ovoga djela misu nikakovi školsko.filozof- 
ski ni umjetni »problemi«, već život sam, u svojoj najbli- 
žoj, najosjetljivijoj strani: život kao bol Velika Volja i 
velika Čežnja čovječja odavno je već prerasla sve mo- 
gućnosti čovječje. U tom je stala sva tragika čovječnosti, 
Taj ikonski raskol duše najdublje su propatili genijalni 
osnivači religiju 4 genijalni filozofi života; u njihovim 
trzajima trza se cijelo čovječanstvo. Udupsti se u njihovo 
proživljavanje bola-života i u mjihovo traženje spasenje 
me za se već za Čovjeka, to znači: u najjačem osvetljenju 
zađupsti se u sve skromvitosti svog rođenog života. I Hrist 
i Budha fi Schopenhiauer| gramdiozni su primjeri jednog 
te. istog Čovjeka. Pogled i upitnik njihov udario je o samo 
dno života, do korijena egzistencije uopće. U različitom 
govoru. oni rekoše čovječanstvu jedno te-isto. To »jedno«, 
u svoj reznolikosti njihove riječi, traži ovo djelo, i time 
refleks svih života ljudskih u ogledalu ovih genija. Sve 
ostalo, problem »istorijskog Isusa« 1 psihičke mogućnosti 
njegove ličnosti, problem Budhine pojave i čitave njegove 
kulturne pozadine, te napokon problem mauke, života i 


. mračne ličnosti Schopenhamerove, sve su to, u okviru 


ovoga djela, samo sredstva i putovi da se i na životnoj i 
istorijskoj konkretnosti ovih velikih predstavnika čovječ- 
nosti što jače zahvati ono jedno i sveljudsko: Život kao 
bol i upitnik, čovječnost sama kao tragika, 

Mi ćemo se na tu knjigu još osvmuti. 


STUDIJA O DONADINIJ! 

Studija o poznatom modernom, rano 1 rlom, književniku 
Ulderiku Donadiniju, koju je napisao g Ivan 
Nevistić, a koja s ovim brojem počinje izlaziti u našoj 
reviji, biće otštampana kao posebna knjiga. Knjiga će izno- 
siti 4 štampana tabaka osmine (oko 64 stranica) i izaći će 
krajem ovoga mjeseca, Upozorujemo naše čitaoce na ovu 
interesantnu studiju, koja nije samo studija o jednom knji- 
ževniku, nego o čitavoj jednoj novoj generaciji. Pošto knjiga 
izlazi u našoj nakladi, a u ograničenom broju primjeraka, 
umoljavamo sve one, koji bi htjeli knjigu naručiti, da se 
jave dopisnicom, koliko primjeraka žele da im se pošalje. 
Knjiga će stajati otprilike 10 ili 12 dinara. Narudžbe treba 
slati na Upravu lista (Medulićeva: 30), ' 


SIMON GREGORČIĆ: ANTOLOGIJA, 


U svojoj seriji »Naši pjesnici« izdala je vrijedna »Na-: 


rodna knjižnica« izabrane pjesme velikog slovenskog li- 
rika, nesretnog istarskog kapelana Simona  Gregorčića, 
Njegova poezija cjelovit je izražaj lične tragike, nacionalnog 
poniženja, socijalnog ropstva, s izrazitom notom nezadovolj- 
stva, ogorčenja, pobune, kulminirajući u snažnim stihovima 
vjere. u pobjedu onih, koji trpe. Danas se vidi, koliko su- 
vremenosti, aktuelnosti, ljepote, nepatvorenog čuvtsva i 
proročkog nekog instikta imade u tim pjesmama, koje su od 
reda produkt bola, ljubavi i duše. Ove divne pjesme ne 
uvjeravaju toliko svojom logikom, nego svojom toplinom 
i neposrednošću, po kojoj Gregorčić ide među najveće, što 
su u nas pisali. Naročito je velik u svojoj golemoj ljubavi 
prema patniku seljaku približujući mu se svom otvoranošću 
svog velikog srca. Ovaj izbor Gregorčićevih pjesama ma- 
činio je dr, A. Barac, koji je napisao i izvrstan pred- 
$ovor o Gregorčićevoj poeziji i na kraju mali slovensko- 
hrvatski riječnik, Cijena antologiji, koja donosi i sliku pjes- 
nikovu, Din, 10,—, vezano Din, 15,—, 


ILUSTROVANA OMLADINSKA BIBLIOTEKA, 


Pod tim naslovom pokrenula je knjižara Z, i V. Vasića, 
Zagreb, izdavanje knjiga za mladež. Pomenuta se knjižara 
prihvatila toga posla u želji, da izborom kod domaće i 
strane književnosti, koja je zgodna i odgojna za mladež 
stvori cijelu takovu biblioteku, u kojoj će biti sabrani 
upravo klasična djela iz toga područja, 

Kao prva knjiga te biblioteke izašla je H. Sienkiewicz: 
»U pustinji. i prašumi«, Pripovjetka sa slikama, Preveo 
Julije Benešić. Cijena Din 50.— Fino izdanje, uvezano 
Din 65.—, Sa IRE. 

Sadržaj ove pripovjetke je historija dvoje djece, koju 
su Sudanci ugrabili i poveli velikom muslimanskom pro- 
roku na gornjem Nilu. Djeca su proputovala uz velike 
napore i muke put od Port Saida do Mombasse, nedaleko 
od Zanzibara, natrpjela se svakog. zla, a onda se sretno 
povratila kući, Fantazija piščeva triumfira i na ovim stra- 
nicama kao u svakom djelu Sienkiewiczevu, snaga njegova 
pera i kista ne propušta nikada opisujući i grozote i lje- 
pote, zemlje ć ljude, a uz samu fabulu, pojačava interes i 
neprestana izmjena prizora li: uvijek novih zapreka spa 
senju djece, 

Narudžbe i novac treba slati izdavaču: Kmjižari 2. i 
V, Vasića, Zagreb, Akademički trg 8. 


ZOLA: SAN. 


Zola je većinom poznat samo kao razglašeni pisac 
naturalističkih romana, gdje opisuje najniže ljudske strasti, 
orgije instinkta, zločina i poroka našeg vremena, Međutim 
ima jedan njegov roman, tako nježan, topao, pun blagosti 
i neke pobožnosti, pjesničkog zanosa i idealne ljubavi, To 
je »San«, što ga je netom izdala »Narodna Kmjižnica« u 
prijevodu jednog od najpoznatijih naših književnika, Ljubav 
djevice Amgjelike, historija njenog životnog sna, u sjeni 
drevne katedrale, njezina bolest, svadba i smrt na vrhuncu 
sreće, sve je to ispričano tako divno, s toliko poezije, 


zanosa i umjetničkog nadahnuća kao u malo kojem djelu: 


svjetske literature, Dok se pomalo već zaboravljaju sta- 
noviti nekoć toliko reklamirani Zolini romani, danas sve 
više iskače ljepota i umjetnička vrijednost »Sna« i još 
nekoliko njegovih djela, koja će svom autoru sačuvati ime 
velikog umjetnika i pjesnika. Mi ovaj lijepi roman toplo 
preporučujemo, naročito našem ženskom svijetu. Cijena 25 
dinara, uvezano Din, 33, Pretplata ma »Narodnu Knjižnicu« 
Din, 100, Adresa: »Narodna Knjižnica«, Zagreb, Vojnička 13. 


ALMANAH »HOBA 30PA«, 


Taj almanah, koji je pokrenuo književnik Dušan Slavić 
u Beogradu (Kosmajska 13) ide onamo, da se nađe forum, 
gdje će hrvatski, slovenački i srpski pisci, bez razlike struja 
i političke pripadnosti, zajednički raditi na književno-umjet- 
ničkom polju. Prvo nas godište uvjerava, da je ovako kom 
promisni način u najširem smislu jedna praktična i dobra 
stvar, a sama knjiga puna zanimljivosti, Djelo je oslikano 
slikama suradnika, pa i s te strane daje originalan izgled. 
Od Hrvata nalazimo omdje ova imena: dr, IL Kršnjavi, Franić, 
Ivanišević, Belanić, Raharić, Glembayva, Magjer, dr, Riba= 
idr. Prohaska, U buduće bit će dobro; da se knjizi doda sa- 
držaj, jer je ovako naprosto nemoguće što. naći, Cijena od 
30 dinara posvjedočava, da je knjiga izdana u velikoj nakladi, 


U samoj knjizi dalo se vidno mjesto hrvatskoj kulturi, Treba - 


tako nastaviti i u buduće, 

»VIJENAC« 


Knjiga IV./4, 


PRAŠKI LIST »SVETOZOR« 

koji šzđefe . rodoljubni .nakladnik J. Otto (Praha, IL, 
Karlovo. namesti č, 34) punih 25 godina pod uredništvom 
A. E. Mužika, donosi u božićnjem broju pripovijest R, F, Ma- 
gjera .»Štedry večer« (prevod dra Fr, Pata), S, Ćorovića: »V4&- 
nočni.kost« (prevod dra J, P.) i M. Pugelja »V4noce« (pre- 
vod F, P, Schnoutke), Ovom prilikom napominjemo, da će 
biti dobro s. naše strane (povesti kontnolu maše književnosti 
u stranom svijetu, pa da imamo neki izvjesni pogled, »Sve- 
tozor« je ilustrovani tjednik, gdje sarađuju i česki umjetnici, 

a izlazi u vrlo naskošnoj opremi poznatih Ottovih izdanja. 

R. 

UMJETNIČKE RAZGLEDNICE 

najbolje su sredstvo za propagandu umjetnosti i kulture 
uopće, Bukovac je primjerice poznatiji svakom po razgled- 
nicama nego po originalnim svojim radnjama, Šteta je samo 
ta, da svaka. knjižara izdaje posebne »karte«, a nigdje nema 
na skladištu svih hrvatskih izdanja te vrsti, pa nemamo pre. 
gleda i ne može se takav rad kontrolirati. Tako je nedavno 
Hrvatski Štamparski Zavod u Zagrebu (Marovska 30) izdao 
u trobojnom tisku vrlo lijepe Gjurićeve motive iz Bosne, a 
onaj u Osijeku Rochove crteže iz Osijeka (Desatičina 35), 
dok -je društvo za sveudiljno klanjanje u Zagrebu (Franko- 
panska 17) pod devizom: Tišućljeće Bogu i hrvatskom narodu 
posvećeno! izdalo Ivekovwićevo krunisanje kralja Tomislava 
i Podhorskijev nacrt spomen-crkve na Duvanjskom polju. Za- 
sada ukratko napominjemo, da bismo: trebali seriju razgled- 
nica sa slikama hrvatskih pisaca uz kratku biografsku oznaku, 

čime bi se najbolje popularizovala naša knjiga. R 


»BOŠKOVIĆ« ASTRONOMIJSKI KALENDAR ZA PROSTU 
GODINU. 1925,« 


Izdaje na ime zvjezdarnice Hrvatskoga Prirodoslovnoga 


Društva u Zagrebu Prof. dr. Oton Kučera, VI, Godište, 
izašlo je s ovim sadržajem: 1, Dio: Gradjanski kaledarij 
rimokatolički, pravoslavni (ćirilicom), muslimanski i židov- 
ski; podaci o planetima, koji se vide prostim okom; izlaz 
i zalaz Sunca i Mjeseca za svaki dan; faze, perigej i apogej 
Mjeseca; perigej i apogej Sunca; trajanje dana; pomrčine 
Sunca i Mjeseca; visina Sunca i Mjeseca; elementi zemali- 
skoga magnetizma; građanski i austronomijski sumrak za 
Jugoslaviju, — HI, Dio: Astronomijski kalendarij: efemeride 
Sunca i Mjeseca za sve dane u godini, a za planete svakih 
10 i 15 dana; podaci o priklonu ekliptike, u ulazu Sunca 
u znakove ekliptike, o daljini i prividnom polumjeru Mje- 
seca i napokon tablice za pretvaranje, zvjezdanoga vre- 
mena u srednje i obrnuto. Razjašnjenje efemeridama, — 
NI. Dio: Bliski svemir: elementi i pregled Sunčeva sustava; 
Sunce; Mjesec; Zemlja; planeti Mars, Jupiter i Saturn; 
sateliti planeta, planetoidi, periodički kometi i konstelacije 
u $ 1925. — IV, Oio: Daleki svemir: zvjezdano nebo za 
sve dane u godini sa 24 slike; najsjajnije zvijezde stajačice; 
crvene zvijezde; najsjajnije dvostruke zvijezde; najljepše 
dvostruke zvijezde različne boje; daljine odabranih zvijezda; 
najbrža vlastita gibanja zvijezda; staze dvostrukih zvijezda; 
oko i zvijezde; srednja mjesta zvijezda i redukcija na pri- 
vidno mjesto; srednje refrakcije s korekcijama; poludnevni 
lukovi zvijezda za Jugoslaviju; popis dvostrukih zvijezda; 
popis promjenljivih zvijezda; minima Algola; maksima pro- 
mjenljivih zvijezda duge periode; popis svemirskih maglica 
i hrpa zvijezda; sojevi krijesnica; zastiranja zvijezda; latinska 
imena zvijezda. Geografske koordinate mjesta Jugoslavije, 
Cijena je kalendaru 40. dinara; knjižari uz novac unaprijed 


ili pouzeće 25 posto. popusta. Narudže se šalju na adresu. 
»Prof, dr, Oton Kučera, upravitelj zvjezdarnice, Zagreb, 
Jurjevska ul, 14,« 

Budući da je naklada veoma ograničena, upozoruju se 
interesenti, da se narudžbe već sada primaju uz novac 
unaprijed, a dostava će se franko krstopletom izvršivati 
redom, kojim narudžbe stizavaju, Naručuje se ili direktno 
kod upravitelja zvjezdarnice pod gornjom adresom ili preko 
knjižara, Interesenti učinit će dobro, ako narudžbe izvrše 
što prije. Uprava zvjezdarnice umoljava sve pokrajinske 
listove, da u interesu zvjezdarnice ovu književnu objavu 
preštampaju. 


REORGANIZACIJA MATICE HRVATSKE. 

Na prošlogodišnjoj skupštini Matice Hrvatske priopćena 
je promjena Matičinih pravila u tom smislu, da se po! svim 
većim mjestima izvan Zagreba mogu osnivati Pododbori 
Matice Hrvaltske, Tu je promjenu Matičinih pravila i vlada 
potvrdila, pa je sada Matica pristupila provedbi same re- 
organizacije, Najprije će povjerenici i članovi 
radnici Matice Hrvatske dobili otštampana promjenjena 
pravila M. H. s »Uputom« za osnutak Pododbora. Takav se 
Matičin Pododbor može osnovati u svakome mjestu, gdie 
ima (ili čim se skupi) najmanje 15 članova M. H., i to čla- 
nova radnika, utemeljitelja ili prinosnika, Osnivanje Podod- 
bora na skupštini mjesnih članova treba najaviti središnjici 
u Zagreb najmanje 8 dama unaprijed, da uprava uzmogne 
na takovu skupštinu prema potrebi poslati svoga izasla 
nika. Prema tomu je vjerojatno, da će prvi Pododbor Ma- 
tice Hrvatske biti osnovan polovicom veljače, 


PRE_ AVANJE O KNJIŽARSTVU 

upriličuje u mjesecu veljači 1925, Klub hmvatskih knji- 
ževnika i umjetnika u Osijeku, pa će biti prvi put na okupu 
intelektualci, nakladnici i grafičari, Predavanje će držati Du- 
šan Slavić. Dan predavanja oglasit će se, a bit će od važnosti 
i zato, što će se tu pretresti pitanje knjižarskog zakona i 
poraditi, da se poštarina na knjigama svede na minimum 
poput novina, 


PROSVJETNI RAD HRVATA-ŠOKACA U REKAŠU 
U RUMUNJSKOJ, 
nastojanjem tamošnjega bilježnika i pučkoga pisca Joce 
Čošića lijepo napreduje, 27, XII 1924, započeo je večernji 
tečaj za analfabete, Polaznika ima 35, a održaje se po 2 
sata dvaput u nedjelji. Posebno se drži tečaj društva »Kola« 
za šrednju nauku (gdje se poučava: geometrija, prirodo- 
slovlje, državno i privatno pravo i drugo) i pokusi za 
pouku u pjevanju, Svega 9 sati na nedjelju. Pouka je bes- 
platna, a troškove podmiruju mjesna društva, 26, XII, 1924, 
upriličili su božićnu svečanost s pjevanjem, deklamovanjem 
hrvatskih i snpskih pjesnika i priredbom predstave »Božičć 
sirotana« iz pera Ćosićeva, Zemaljska vlada u Zagrebu na 
zamolbu Kluba hrvatskih književnika i umjetnika Osijeka 
besplatno je darovala 50 kom, »Čitanaka« od dra, Stjepana 


Bosanca, a Jugoslavenski akademski klub »Janušić« u 

Zagrebu 50 okom, »Abecedarki«, Tako treba da rade i 

drugi, R. 
ISPRAVAK, 


U 2 a »Vijenca« za god. 1925, u članku »Hrvatske 
ličnosti« potkrale su se dvije tiskarske pogreške na strani 52., 
alineja 4., redak 9, treba ispustiti riječ »spliteku«, a redak 
12, riječi »td Split«, 


Izdavači i vlasnici; Dragutin Nemet i Eni 


Tisak »Tipogralije« d. d. u Zagrebu. 


Najstariji domaći osiguravajući zavod 


»,CROATIA“ 


OSIGURAVAJUĆA ZADRUGA 


Utemeljena god. 1884. 
po općini slob. i.kr. glavnog grada Zagreba 


Središnjica: u Zagrebu, Marovska ulica br. 1. (Tel. 55, 14-77. 11-17) 
Podružnice i glavna zastupstva u: Banjoj Luci, Ugao Fra Grge 
Martića i Jukića ulica 6., Beogradu Kneza Lazara ul. 9. (Tel. 2.-36). 
Dubrovniku, na Stradunu 345. Ljubljani, Stari trg 11, (Tel. 336)., 
Mariboru, Slovenska 2. (Tel. 1-71). Novom Sadu, Kralja Aleksandra 
ul. 7 (Tel. 377), Osijeku, Jigerova 3, (Tel, 1-60). Sarajevu, Vojvode 
Stepe Obala 24. (1el. 621). Splitu, Narodni trg broj 11. (Tel. 208). 
Subotici, Strossmayerova 10, (Teleton 5-47). Šibeniku, Velikom 
Bečkereku. Sv. Markovića ulica 2 (Telefon 220). 


Prima uz najpovoljnije uvjete slijedeće 
vrsti osiguranja: 
1. Glavnice na ljudski život po najraznovrsnijim 
kombinacijama, kao miraz dieci, rente i t. d. 
2. Protiv šteta od požara, groma i eksplozije, 
3. Protiv šteta staklenih ploča od razlupanja. 
4. Protiv šteta od tuće (grada). 
5. Zakonske dužnosti jamstva. 
6, Prigodom transporta na kopnu, rijekama i moru. 
7. Chomage-osiguranja. 
8. Pfotiv šteta od tjelesnih nezgoda, 
* 9, Protiv šteta od provalne kradje, 
10. Sva auto-rizika. 


Zavodska imovina . .... . . Din 50,000.000:— 
Isplaćene odštete od postanka zavoda Din 25,000.000'— 


Zavodske zgrade: 


U Zagrebu, palača središnjice, Marovska 1. i 3. Preradovićeva 10i12 
U Šplitu, jednokatnica, Istarska ulica broj 8. 

U Ljubljani, jednokatnica, Lepa pot broj 14 i 16. 

U Osijeku, dvokatnica, Šokčevićeva obala. 

U Banjoj Luci, jednokatnica, Ugao Fra Grge Martića i Jukića 6 


Životne police ,Croatiae“ prima 
Vojno Ministarstvo kao kauciju pri ženidbi gg. oficira, 


čnsleska Rrojačka 
modna dvorana 


Zasreb 


Jelačićev trg 5. mezanin 


izrađuje najelegantnija odijela po mjeri 


VELIKI IZBOR 
ENGLESKIH TKANINA 


PREPORUČA 


TURNER I PEŠIĆ 


ZAGREB 


ILICA BROJ 35 


Gradska štedionica 


Općine sfob. i &r. sfav. srada Zagreba 


Setrinjska ufica 5 Zas reb Uisao Sudničkte uf. 


4 


Ulošci Din 85,000.000— 


Prima uloške na uložne knjižice i na tekući račun. Izdaje 


čekove i kreditna pisma, te obavlja isplate na temelju akre- 


ditiva na tu- i inozemna mjesta. Kupuje i prodaje valute 


i devize. Obavlja sve burzovne naloge savjesno i kulantno. 


Za uloške jamći sšrad Zagreb. 


Tisak »Tipogratije« d. d. u Zagrebu. 


